Ini Rahsia 6 Selebriti Bollywood Yang Sentiasa Kelihatan Menawan

Siapa sahaja yang tidak terpesona dengan kecantikan para selebriti Bollywood bukan? Dengan mata yang menawan, rambul ikal mayang selembut sutera dan rupa paras yang cantik. Mereka sering memukau peminat mereka baik lelaki mahu pun perempuan.

Sebut sahaja nama seperti Kajol, Aishwarya Rai pasti sahaja peminat terus teringat akan kecantikan mereka yang sentiasa membuatkan peminat terpukau malah mereka juga bukan sahaja cantik tetapi juga sangat berbakat. Sememangnya sebagai seorang selebriti, mereka harus sentiasa menjaga penampilan mereka dari hujung rambut sehingga hujung kaki.

Ada yang memilih untuk mengekalkan rahsia kecantikan mereka dengan menggunakan produk-produk semulajadi dan ada juga sebahagian dari mereka hanya mengamalkan cara pemakanan seharian mereka.

Apakah rahsia kecantikan mereka yang kami maksudkan? Jom kita tengok!

Miss World 1994 ini, Aishwarya Rai Bachchan sangat popular sebagai seorang selebriti Bollywood yang sentiasa memikat hati peminatnya sehingga ke hari ini. Walaupun usianya sudah mencecah 46 tahun, dia masih mampu memukau setiap mata yang memandangnya dengan kecantikan dan keanggunan yang dimilikinya.

Menurut Times of India, bintang Mohabbatein ini mempunyai banyak rahsia kecantikan. Antaranya dengan mengambil air putih yang mencukupi dan tidak lupa untuk menggunakan pelembap bagi mengekalkan kelembapan kulit. Seterusnya, bergantung kepada rawatan bahan semulajadi yang digunakannya bagi mengekalkan kecantikannya.

Selain itu, dia juga turut menjaga kecantikannya dengan menjaga pengambilan pemakanannya setiap hari. Dia merasakan makanan yang sihat adalah faktor utama bagi menjaga kulit dan rambut yang sihat dan cantik.

Menurut Vogue India, pelakon Deepika Padukone Singh mempunyai beberapa cara bagi mengekalkan kecantikannya. Antaranya adalah dengan meminum air yang mencukupi dan menggunakan produk penjagaan kulit mengikut keperluan sahaja. Selain itu, dia juga sentiasa memastikan kulitnya dibersihkan dengan sempurna sebelum tidur.

“Saya sangat mementingkan ritual membersihkan solekan dan menjaga kulit saya bersih sebelum tidur. Tidak kira betapa penat atau sesibuk mana saya pada hari itu,” katanya.

Isteri kepada Nick Jonas, Priyanka Chopra sentiasa menjaga kecantikannya dengan melakukan rutin penjagaan kulit wajah dan rambutnya dengan baik. Dia sentiasa menggunakan sunscreen dan moisturizer  bagi merawat kulitnya. Dia juga melakukan langkah asas penjagaan kulit seperti pembersihan, toning dan pelembap).

“Saya komited untuk melakukan ritual penjagaan kulit yang baik kerana saya kerap memakai solekan setiap hari dan kulit saya sentiasa terdedah kepada cahaya yang terang. Selain itu, saya juga ingin melakukan rawatan kerana pelbagai nasihat kecantikan yang diberikan oleh ibu saya.” kata Priyanka.

Anushka Sharma juga sentiasa memastikan kecantikannya terjaga dari luar dan dalam. Tidak hanya bergantung kepada produk penjagaan kulit, dia juga cuba mengekalkan kecantikannya dengan bersenam dan menjaga pemakanan hariannya. Bagi Anushka, senama bukan sahaja dapat memberi kesan yang positif kepada kesihatannya, tetapi juga kepada kecantikan rambut dan kulitnya.

“Saya cuba melakukan perkara yang mudah tetapi berkesan untuk menjadikan kulit saya kelihatan sihat dan sempurna. Saya minum banyak air dan saya percaya bahawa kita harus makan dengan cara yang betul. Anda adalah apa yang anda makan!” kata Anushka

Sama seperti selebriti lain, Kajol juga mengekalkan kecantikannya dengan melakukan penjagaan secara berkala. Khususnya dia sentiasa melakukan penjagaan seperti pembersih, toning dan pelembap.

Kemudian bagi menjaga kulitnya juga, Kajol akan menggunakan pembersih yang lembut yang tidak membuatkan kulitnya menjadi kering diikuti dengan toner dan pelembap yang tahan lama. Selain itu, bintang ini juga tidak lupa untuk mengambil air yang mencukupi setiap hari dan menggunakan pelindung matahari agar kulitnya lebih terpelihara.

Sonam Kapoor merupakan salah seorang selebriti Bollywood yang tersenarai dalam 100 selebriti terbaik mengikut Forbes India sepanjang tahun 2012 sehingga 2016. Dia yang mempunyai cara yang tersendiri bagi mengekalkan kecantikannya. Menurut Stylecraze, untuk menjaga rambutnya, Sonam akan menggunakan minyak yang diperbuat daripada minyak badam manis, minyak kelapa, serta tumbuhan shikakai sebanyak 2 kali sebulan.

Rawatan ini kemudiannya diikuti dengan mask yang akan melembapkan lagi dan menghaluskan rambutnya. Sementara itu, untuk penjagaan kulit wajah, Sonam Kapoor memilih untuk menggunakan pelindung matahari setiap kali keluar melancong dan mengelakkan produk penjgaan kulit yang mengandungi banyak minyak atau bahan kimia.

Untuk melembapkan wajahnya, dia akan menggunakan bahan semulajadi seperti susu untuk astringen dan mask yang diperbuat daripada curd. Dia juga menjaga kulitnya dengan meminum air kelapa setiap 2-3 jam. Menurutnya, air kelapa bukan sahaja dapat menghilangkan dahaga tapi dapat mengekalkan kesihatan kulit.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


“Case Sha & Bekas Suami Dah Selesai Tadi” – Shila Amzah Sah Bercerai

Penyanyi Shila Amzah mengesahkan sudah berpisah dengan suaminya, Haris Idraki Elias pada Selasa. Pendedahan tersebut dibuat Shila atau nama sebenarnya Nurshahila Amir Amzah, 31, menerusi sebuah hantaran di Instagram (IG).

Memanjatkan rasa syukur kerana urusan perceraian mereka berjalan lancar, Shila berkata dia dan bekas suami akan terus menyayangi dan membesarkan anak mereka sebaik mungkin. Dikesempatan itu, Shila turut berterima kasih kepada semua pihak yang mendoakannya.

“Alhamdulillah, case Sha dan bekas suami dah selesai tadi. Kita akan berusaha jaga dan sayangi Seth sampai bila-bila. Terima kasih pada semua yang mendoakan,” tulis Shila

Di Instastory nya, Shila menyifatkan apa yang berlaku mempunyai hikmahnya dan mengharapkan segala ketentuan kelak akan menjadi lebih baik.

“Semua orang kahwin dalam dunia ini mencari kebahagiaan tak ada orang dekat dunia ini yang kahwin untuk cerai dan berpisah. Apa saja kemungkinan dan juga kemudaratan yang berlaku pada diri kita itu pasti ada hikmahnya. So lets move on , lets go live our life to the fullest. Semoga kelak akan menjadi lebih baik” katanya

Terdahulu, Murai.my melaporkan Shila memaklumkan telah memfailkan perceraian dengan suaminya. Dedah Shila pada Disember tahun lalu, dia sudah dua bulan tidak tinggal sebumbung dengan Haris. Bagaimanapun, penyanyi itu tidak mendedahkan secara terperinci punca pergolakan rumah tangga mereka.

Untuk rekod, Shila dan Haris mendirikan rumah tangga pada 19 April 2018 dan dikurniakan seorang cahaya mata lelaki, Seth Uwais yang kini berusia setahun.


Elfira Loy Pelik Ramai Tidak Percaya Kes Bilangan Jangkitan COVID-19 Terkini

Pelakon Elifra Loy meluahkan rasa pelik terhadap sikap segelintir netizen yang tidak mempercayai angka bilangan kes jangkitan COVID-19 terkini yang diumumkan oleh Kementerian Kesihatan Kesihatan Malaysia (KKM).

Menerusi hantaran di Insta Stories, Elfira memberitahu hampir setiap hari pasti individu yang berada di sekelilingnya telah dijangkiti dan menjadi kontak rapat (close contact) kepada wabak Covid-19.

“Saya tak faham kenapa orang tak percaya bilangan jangkitan itu. Setiap hari orang sekeliling saya ada je yang kena covid. Setiap hari saya lihat individu baharu kena covid atau menjadi kontak rapat.”-luah Elfira

Tambah Elfira, pembantu peribadinya (PA) juga kini sedang menjalani kuarantin disebabkan wabak tersebut.

“Seperti PA PA saya, dah kena kuarantin. Kini saya jadi PA dan saya sangat sibuk minggu ini.”- kongsinya lagi

Elfira atau nama sebenarnya Nurul Elfira Loy Ahmad Sabri dikesempatan itu menitipkan pesanan buat pihak yang enggan untuk menerima suntikan dos penggalak (booster dose) untuk mengelakkan diri dari berada di tempat yang sesak.

“Dowwan booster isokay tapi jangan keluar lepak-lepak di kawasan yang sesak la. Anda mahu lepak, anda ambil booster. Nervouslah jap kena covid.”- pesannya


Tukar Maklumat Kad Pengenalan, Nur Sajat Masih Dikehendaki Polis Malaysia!

Nama usahawan kosmetik sensasi Nur Sajat kembali menjadi bualan hangat di media sosial sejak minggu lalu.

Terbaru, memetik laporan Sinar Harian, Sajat atau nama sebenarnya Muhammad Sajjad Kamaruzzaman masih dikehendaki polis bagi membantu siasatan kes penipuan menukar maklumat kad pengenalan. Menurut kenyataan Ibu Pejabat Polis Daerah (IPD) Ampang Jaya pada Selasa, Sajat yang juga saksi dikehendaki hadir prosiding perbicaraan kes berkenaan di Mahkamah Ampang Jaya pada 22 Februari.

“Bahagian Siasatan Jenayah Komersial IPD Ampang Jaya sedang mengesan Muhammad Sajjad yang beralamat terakhir di Kota Damansara, Seksyen 10, Petaling Jaya bagi menghadiri perbicaraan kes terbabit.

“Orang ramai yang mempunyai maklumat berkaitan saksi itu boleh menghubungi Pegawai Penyiasat Inspektor Mastura Abdul Basher di talian 0182053955,” kata kenyataan itu.

Terdahulu, media melaporkan Mahkamah Tinggi Syariah Shah Alam mengeluarkan waran tangkap terhadap Sajat kerana gagal hadir pada sebutan semula kesnya tanpa sebab pada 23 Februari tahun lalu.

Sajat turut dikehendaki di Malaysia mengikut Seksyen 186 dan 353 Kanun Keseksaan kerana menghalang penjawat awam serta menggunakan kekerasan jenayah bagi menakutkan penjawat awam daripada menjalankan tugas. Tidak lama selepas itu, Sajat dikhabarkan telah menghilang dan melarikan diri ke Thailand.

Namun pada 8 September lalu, dia ditahan pihak imigresen negara itu kerana memiliki pasport tidak sah. Bagaimanapun, ketika ditahan, Sajat mengemukakan kad pelarian Suruhanjaya Tinggi Pertubuhan Bangsa-Bangsa Bersatu bagi Pelarian (UNHCR) yang dikeluarkan ibu pejabat suruhanjaya itu di Bangkok dan memaklumkan dia akan berhijrah ke Australia.

Ketika ini, Sajat telah menetap di Australia dan menegaskan masih belum muflis seperti yang didakwa sebelum ini.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Terima Darjah Kebesaran, Hail Amir Kini Bergelar Datuk

Permata seni negara terus diberi penghargaan menerusi jasa mereka mengharumkan nama negara dan mencatat pencapaian membanggakan menerusi bakat tersendiri.

Terbaru selepas Datuk Aisyah, penyanyi dan pelakon popular era 70-an Hail Amir menerima gelaran Datuk selepas dikurniakan gelaran darjah kebesaran Panglima Mahkota Wilayah (PMW) pada Isnin.

Untuk rekod, Hail telah berkecimpung dalam dunia seni selama 50 tahun dan memulakan kerjaya seni sebagai penari kebudayaan di Badan Budaya di bawah Kementerian Belia dan Sukan pada awal 70-an sebelum bergelar pelakon dan penyanyi. Antara lagu hits nya seperti Wajah Kesayangan Hamba, Hujan, Tanda Kasih, Kabus dan Merpati Dua Sejoli.

Selain Hail, suami kepada penyanyi era 90-an Salwa Abdul Rahman,Subadron Abdul Aziz turut dikurniakan darjah kebesaran yang membawa gelaran Datuk. Hail dan Subadron yang merupakan bekas pemain bola sepak kebangsaan dan Kuala Lumpur  antara 57 individu lain menerima darjah kebesaran PMW yang membawa gelaran ‘Datuk’ sempena Istiadat Menghadap dan Pengurniaan Darjah Kebesaran, Bintang dan Pingat Wilayah Persekutuan 2022.

Dua figura sukan,  atlet lompat jauh paralimpik negara Abdul Latif Romly dan bekas atlet terjun negara Leong Mun Yee turut menerima PMW.


Rakyat Mohon PM Tepati Janji Tidak Laksana PKP, Umie Aida Titip Pesanan Mendalam

Pelakon jelita, Datin Seri Umie Aida tampil memberikan ulasan terhadap isu orang ramai yang menitipkan harapan agar Perdana Menteri, Datuk Seri Ismail Sabri menepati janji untuk tidak melaksanakan semula Perintah Kawalan Pergerakan (PKP) dan sekatan untuk pulang ke kampung bagi sambutan Aidilfitri kelak.

Menerusi perkongsian di Insta Stories, Umie menitipkan pesanan untuk tidak mengharap kepada janji manusia kerana khuatir akan dikecewakan.

“Jangan pernah mengharap janji manusia..Kerana pasti akan dikecewakan.”- tulis Umie

Tambah Umie lagi, dia menyeru orang ramai untuk berpegang dengan janji Allah dan sama-sama berdoa agar wabak Covid-19 dapat dihapuskan.

“Peganglah janji Allah itu pasti dan mengharap hanya padaNya. Sama-sama kita berdoa Allah angkat wabak ini. Aamin.”- katanya lagi

Dipetik dari laporan Sinar Harian, orang ramai mengharapkan supaya Ismail menepati janji dengan tidak melaksanakan semula Perintah Kawalan Pergerakan (PKP) dan sekatan untuk tidak pulang ke kampung bagi sambutan Aidilfitri seperti yang dimaklumkan sebelum ini.

Ia berikutan kes harian Covid-19 terus melonjak kepada 11,034 pada Isnin, berbanding 10,089 pada Ahad, sekaligus mencatatkan kes harian tertinggi dilaporkan sejak PKP dilonggarkan bermula Oktober tahun lalu.


“Forex Bukan Haram Ke Hukumnya?”- Wak Doyok Disoal Peminat Selepas Dilantik Jadi Duta Syarikat Pelaburan

Usahawan dan ikon fesyen terkemuka Malaysia, Mohd Azwan Haji Mohd Nor atau lebih dikenali sebagai Wak Doyok meluahkan rasa teruja apabila dipilih menjadi duta kepada syarikat broker global yang dikenali sebagai OctaFX. Selain Wak , pelakon kacak, Fizo Omar turut dipilih menjadi duta syarikat tersebut.

Menurut Wak, dia berterima kasih kepada pihak syarikat global itu yang melantiknya sebagai duta dan akui berasa berbesar hati untuk berkongsi dengan pengikutnya di media sosial berkaitan pelaburan.

“Wak excited sangat hari ni kerana dengan rasminya Wak dilantik sebagai Ambassador OctaFX. Terima kasih Octafx kerana memberi peluang dan kepercayaan pada Wak sebagai good partner dalam OctaFX.

Wak berbesar hati untuk kongsikan dengan follower Wak untuk berjaya dalam OctaFX ni.”- ujar Wak

Walaubagaimanapun, terdapat segelintir netizen yang menegur Wak mengenai hukum melakukan pelaburan tukaran mata wang asing atau forex kerana ia melibatkan harta ribawi, mata wang dan mengandungi unsur-unsur riba.

Walaubagaimanapun, sehingga kini, Wak tidak memberikan sebarang kenyataan berhubung persoalan peminat yang diajukan kepadanya.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Shah Rukh Khan Dituduh Sengaja Ludah Atas Mayat Lata Mangeshkar?

Pelakon popular Bollywood,Shah Rukh Khan telah dituduh oleh segelintir netizen dengan sengaja meludah ke atas mayat penyanyi lagenda, Lata Mangeshkar ketika di upara penghormatan terakhir mendiang.

Bagaimanapun, tindakan itu disangkal sekeras-kerasnya oleh ahli politik Sanjay Raut yang menyifatkan netizen sengaja mengeruhkan keadaan dan memfitnah bintang Bollyood itu.

” Ia adalah memalukan apabila sesetengah individu sengaja mengecam Shah Rukh Khan. Sesetengah mereka sengaja berbuat demikian untuk tujuan politik atau unsur agama walaupun negara sedang bersedih dengan pemergian Lata. Kami kenal siapa pihak tersebut dan tidak perlu didedahkannya” ujar Sanjay

Difahamkan,menurut Hindustan Times, Shah Rukh Khan dan pengurusnya, Pooja Dadlani tiba di Shivaji Park, Mumbai bagi memberikan penghormatan terhadap Lata.

Ketika upacara tersebut, Shah Rukh Khan menadahkan kedua-dua tangan manakala Pooja menutup rapat kedua-dua tangannya bagi membacakan doa mengikut agama masing-masing. Usai membacakan doa, Shah Rukh Khan meniup ke udara seolah-olah turut meniup doa yang dititipkannya namun disangka segelintir pihak telah meludah ke atas Lata.

Bukan itu sahaja, Shah Rukh Khan turut memberi bunga serta menyentuh jari kaki mendiang sebagai simbolik penghormatan terakhir. Disebabkan tuduhan tersebut, peminat tampil mempertahankan bintang popular itu.

Sekadar info, Lata meninggal dunia pada Ahad lalu pada usia 92 tahun akibat jangkitan COVID-19. Dalam upacara penghormatan terakhir itu turut dihadiri Perdana Menteri India, Narendra Modi serta ramai kenamaan. Malah, India turut berkabung selama dua hari dengan bendera dinaikkan pada separuh tiang.


Rasmi Dilancarkan, Jom Semak Harga Samsung Galaxy S22 Ultra, S22 Plus, dan S22 di Malaysia

Samsung Galaxy S22 5G telah dilancarkan secara rasmi secara global pada acara Galaxy Unpacked, Rabu (9/2/2022) malam tadi. Tiga model dikeluarkan, iaitu Galaxy S22 Ultra, Galaxy S22 Plus, dan Galaxy S22.

Tidak mengambil masa yang lama untuk pra-pesanan (pesanan) siri Galaxy S22 dibuka oleh Samsung Malaysia. Peminat trio Galaxy S22 di Malaysia boleh menempahnya di laman web rasmi Samsung Malaysia,  Samsung.com/my, mulai hari Khamis, 10 Februari hingga 3 Mac.

Berdasarkan kenyataan bertulis yang diterima Murai MY, siri Galaxy S22 dijual pada pelbagai tanda harga, bergantung kepada jumlah RAM dan storan media yang dipilih.

Untuk harga paling rendah versi biasa Galaxy S22, varian 128 GB, dijual pada harga RM 3,499. Manakala  harga paling mahal ialah siri Galaxy S22 iaitu varian 256 GB yang dijual dengan harga RM3,699. Berikut adalah senarai harga untuk Samsung Galaxy S22 Ultra, S22 Plus, dan S22 di Malaysia:

Spesifikasi Samsung Galaxy S22 Versi biasa Galaxy S22 mempunyai badan terkecil antara ketiga-tiganya. Dimensi telefon ini ialah 70.6mm x 146mm x 7.6mm dan beratnya 168 gram.

Galaxy S22 mempunyai skrin reka bentuk Infinity-O dengan lubang tebuk di bahagian atas telefon. Reka bentuk ini juga digunakan oleh Galaxy S22 Plus dan S22 Ultra. Skrin Galaxy S22 ialah jenis Dynamic AMOLED 2X 6.1 inci dengan resolusi Full HD Plus, refresh rate 120 Hz, dan touch sampling rate 240 Hz.

Di bahagian belakang terdapat tiga kamera yang terdiri daripada kamera utama (lebar) 50 MP, kamera ultra lebar 12 MP, dan kamera telefoto 10 MP. Kamera depan beresolusi 10 MP.

Baterinya berkapasiti 3,700 mAh dengan sokongan pengecasan pantas 25 watt. Telefon Galaxy S22 didatangkan dalam empat varian warna, iaitu Phantom Black, Phantom White, Pink Gold, dan Green.

Spesifikasi Samsung Galaxy S22 Plus Galaxy S22 Plus lebih besar daripada Galaxy S22 biasa, dengan dimensi 75.8 mm x 157.4mm x 7.6mm dan berat 196 gram.

Skrin menggunakan panel Dynamic AMOLED 2X 6.6 inci dengan resolusi Full HD Plus, refresh rate 120 Hz dan touch sampling rate 240 Hz.

Selain skrin, bateri Galaxy S22 Plus juga lebih besar daripada versi biasa, dengan kapasiti 4,500 mAh dengan sokongan pengecasan pantas 45 watt. Kapasiti memori Galaxy S22 Plus adalah sama dengan Galaxy S22, iaitu 8 GB untuk RAM, serta 128 GB dan 256 GB untuk storan, tanpa slot kad mikroSD.

Begitu juga dengan siri kamera yang merangkumi kamera hadapan 10 MP dan tiga kamera belakang yang terdiri daripada kamera utama (lebar) 50 MP, kamera ultra lebar 12 MP dan kamera telefoto 10 MP.

Sama seperti versi biasa, Samsung S22 juga tersedia dalam varian warna Phantom Black, Phantom White, Pink Gold dan Green.

Secara hierarki, Galaxy S22 Ultra adalah model tertinggi serta mempunyai badan terbesar antara trio siri Galaxy S22. Dimensi telefon ini ialah 75.6mm x 161.5mm x 8.9mm dan beratnya 228 gram. Diagonal skrin ialah 6.8 inci dengan resolusi Quad HD (QHD) Plus yang disokong oleh refresh rate 120 Hz dan touch sampling rate 240 Hz.

Apa yang menarik kali ini, Galaxy S22 Ultra membawa “DNA” Galaxy Note. Tidak hairanlah reka bentuk telefon ini mempunyai reka bentuk badan yang serupa dengan barisan Galaxy Note 20 Ultra yang dilancarkan pada tahun 2020.

Selain itu, buat pertama kalinya, Galaxy S22 Ultra dilengkapi dengan stylus digital S Pen terbina dalam. Hasilnya, terdapat slot storan S Pen khas pada badan telefon. Sebelum ini, Galaxy S21 tidak menyediakan slot storan khusus, jadi S Pen terpaksa dibeli secara berasingan bersama dengan backcover.

Bagi sektor fotografi, Galaxy S22 Ultra dilengkapi dengan kamera hadapan 40 MP dan empat kamera belakang yang terdiri daripada kamera utama 108 MP, kamera ultra lebar 12 MP, kamera telefoto 10 MP (optical zoom 3x), dan kamera telefoto 10 MP (optical zoom 10x).

Kamera telefoto telefon ini juga dilengkapi dengan keupayaan Space Zoom sehingga 100x. Galaxy S22 Ultra hadir dengan kapasiti memori yang lebih besar.

Kapasiti bateri Galaxy S22 Ultra juga adalah yang terbesar daripada ketiga-tiganya, iaitu 5,000 mAh dengan sokongan pengecasan pantas sebanyak 45 watt.

Telefon ini didatangkan dalam empat varian warna iaitu Phantom Black, Phantom White, Burgundy, dan Green.Ciri lain yang dibawa oleh ketiga-tiga mereka termasuk cap jari bawah skrin, sokongan sambungan 5G, NFC, Wi-Fi 6E, Wi-Fi Direct, Bluetooth 5.2, USB jenis C, serta pensijilan anti-habuk dan air dengan penarafan IP68.

Pengguna yang membuat pra-pesanan siri Galaxy S22 akan menikmati ganjaran eksklusif bernilai sehingga RM1,317 – termasuk e-baucar bernilai sehingga RM800 untuk dibelanjakan di Kedai Dalam Talian Samsung Malaysia, Sarung Silikon dengan  Tali, dan kotak bertuah yang mengandungi Silicone Cover with Strap phone case edisi terhad. Selain itu, pembeli Galaxy S22 Ultra 5G akan menerima PLAMY Safari Twin Pen. Manakala, pelanggan Galaxy S22 Plus dan Galaxy S22 akan menerima Pemasangan Filter Kamera.

Prapesanan akan tersedia di Samsung Experience Stores, Samsung Authorized Partners dan Samsung Malaysia Online Store. Untuk mengetahui lebih lanjut tentang tawaran prapesanan, sila layari: www.samsung.com/my.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Dalam Kenangan, Penyanyi Apo Kono Eh Jang Meninggal Dunia

Penyanyi lagu loghat Negeri Sembilan, Mastura Domo Ismail, 65, dilaporkan telah meninggal dunia akibat kanser ovari.

Allahyarhamah yang juga merupakan ibu saudara kepada penyanyi Oja menghembuskan nafas terakhir di kediamannya di Bandar Sungai Long, Kajang, jam 8.40 malam tadi. Difahamkan, kanser tersebut berada di tahap empat dan Mastura turut bergantung kepada alat bantuan pernafasan.

Jenazah Mastura dijangka akan dikebumikan di Tanah Perkuburan Bandar Sungai Long, Kajang pagi ini. Sekadar info, Mastura yang berasal dari Mentakab, Pahang,popular dengan lagu Apo Kono Eh Jang yang dinyanyi bersama pasangan duetnya, Ally Noor.

Salam takziah dari kami di Murai.my. Al-Fatihah.


“Sepatutnya Lahir Pada Hari Yang Sama Dengan Ummi Dia” – Neelofa

Hari ini tanggal 10 Februrari merupakan hari istimewa bagi usahawan selebriti terkenal, Neelofa yang menyambut hari lahirnya yang ke-33 tahun dan diserikan dengan kehadiran putera sulungnya yang selamat dilahirkan pada 29 Januari lalu.

Menerusi hantaran di Instagram, Neelofa mendedahkan bahawa cahaya matanya, Muhammad Bilal dijangka lahir pada hari yang sama dengan tarikh lahirnya , 10 Februari namun mengakui aturan yang ditetapkan Allah itu lebih baik.

“Permata hati kurniaan Allah ini sepatutnya lahir pada hari yang sama dengan Ummi dia, tapi aturan & waktu yang allah susun itu jauh lebih baik.”- tulis Neelofa

Kongsi Neelofa, dia menyifatkan kelahiran Bilal sebagai hadiah hari lahir teristimewa  yang menjadikannya sebagai seorang ibu.

Hadiah teristimewa buatku, menjadikanku seorang ibu. Semoga Muhammad Bilal dibesarkan menjadi anak soleh, permata keluarga yang sentiasa menguatkan kasih sayang dengan Allah SWT. Harta dunia akhirat  Abah & Ummi”- kata Neelofa lagi

Ruangan komen di hantaran nya itu turut dibanjiri dengan ucapan hari lahir dari peminat dan rakan selebirit malah tidak terkecuali mendoakan Bilal untuk menjadi anak yang soleh kelak.

Sekadar Info, Neelofa selamat melahirkan putera sulungnya pada 29 Januari 2022 dan menamakannya sebagai Muhammad Bilal bin Muhammad Haris.


“Orang Yang Anda Kata Itu Adalah Ibu Saya” – Mia Sara & Puteri Balqis Berselisih Faham?

Pelakon remaja Mia Sara Nasuha dan Puteri Balqis dikatakan mempunyai perselisihan faham berikutan Mia telah bertindak memberi pendapatnya secara terbuka mengenai kehidupan Balqis atau mesra disapa sebagai Aqish.

Isu tersebut bermula selepas Mia diajukan pertanyaan oleh seorang pengguna TikTok mengenai rakan seperjuangannya itu. Komen Mia, dia berpendapat tidak semua orang dibesarkan dengan keluarga yang beragama dan tidak perlu menyalahkan Balqis sekiranya menjadi sedemikian.

“Dia tidak dididik dengan gaya hidup Islamik sejak kecil, nak tegur silakan tapi jangan salahkan dia” komen Mia

Lantaran itu, Balqis yang terguris hati dengan kenyataan tersebut tampil memberi komen menerusi sebuah hantaran di laman Instagram. Menurut Balqis, dia berasa kecewa kerana kenyataan tersebut telah melibatkan ibu yang tercinta dan mengundang kecaman ramai terhadap mereka.

“Saya baru dapat tahu mengenai ini. Kenapa selebriti kanak-kanak ini Mia Sara menulis sesuatu yang buruk mengenai saya dan kehidupan saya di TikTok serta memberi komen secara terbuka kepada umum? Baiknya anda. Saya telah dimaki oleh ribuan orang selepas dia memberikan komen terhadap saya. Dari dalam lubuk hati saya, ia terlalu menyakitkan saya” tulis Balqis

Tidak berdiam diri, Balqis turut mempertahankan ibunya yang telah banyak berkorban dan membesarkan dirinya sejak kecil. Malah,dia juga menasihati Mia bahawa memakai hijab bukan ‘tiket’ untuknya memberikan kenyataan seperti itu ,selain memerlinya untuk membetulkan tatabahasa Inggeris terlebih dahulu.

“Orang yang anda kata itu adalah ibu saya. Satu-satunya wanita dan individu yang paling menyayangi diri saya dan tindakan itu adaalah menyebabkan luka yang sangat sukar untuk saya tanggung.

“Saya dibesarkan untuk tidak bercakap buruk atau sumpah seranah sesiapa sahaja walaupun ia sangat menyakitkan hati saya

“Saya tidak pernah dibesarkan menggunakan tudung sebagai alasan untuk bercakap perkara yang buruk di belakang media dan demi publisiti. Saya adalah siapa diri saya

“Dengan penuh rasa bangga dan hormat,sila betulkan dahulu tatabahasa anda sebelum bercakap buruk mengenai saya. Ibu saya merupakan pakar sebenar-benarnya untuk mendidik saya menggunakan bahasa Inggeris dengabn betul. Kami tak gunakan slang ‘rempit’ TikTok yang anda gunakan di TikTok dan Twitter,” katanya.

“Pakai tudung tidak memberikan anda akses percuma untuk bercakap buruk tentang orang lain. Agama tidak memberikan anda akses percuma untuk mendera orang lain. ‘Hebatnya’ cara anda menunjukkan peribadi di depan jutaan pengikut” tegurnya

Bagaimanapun, Mia menegaskan dia tidak bercakap buruk mengenai keluarga Balqis sebaliknya menasihati netizen untuk tidak menghakiminya.

“Ada saya cakap keluarga dia teruk? Saya cuma cakap jangan hakimi dia sebab tak semua dibesarkan dengan agama. Sebaliknya, tegurlah dia elok-elok,” jelas Mia

Menerusi carian terkini Murai.my, nama Mia ‘trending’ di Twitter berikutan pelbagai pendapat telah diberikan oleh netizen.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


“Dia Bukan Penyanyi”- Eric Floor 88 Mahu Iqbal Zulkefli Tarik Diri Dari Big Stage 2022

Ahli kumpulan Floor 88, Eric Fuzi tampil bersuara selepas usahawan sensasi, Iqbal Zulkefli teruk dikecam susulan menyertai program Big Stage 2022.

Menurut Eric yang juga merupakan komposer lagu Iqbal berjudul Hujan, dia tidak bersetuju dengan keputusan Iqbal untuk menyertai Big Stage kerana mendakwa usahawan itu bukan seorang penyanyi.

“Btw, aku memang tak setuju Iqbal masuk Big Stage! Dia bukan penyanyi..Degil, orang dah kata jangan nyanyi live, jangan masuk industri.

Nak nyanyi suka-suka untuk content sendiri untuk tujuan promote produk atau luahkan isi hati masuk Youtube takpelah..Modal kau kan, apa nak kisah..”- luah Eric

Di kesemptan itu, Eric turut menasihati Iqbal untuk menarik diri daripada menyertai program tersebut dan berpendapat kekuatan Iqbal hanya sebagai seorang usahawan.

“@ahmadiqbalzulkefli nasihat seorang kawan, tarik je lah diri..Please. Kekuatan kau sebagai usahawan, teruskan dengan kerjaya kau tu.

Ramai DM dah ni marah-marah aku sebab layan kau nak record single dulu ni hahaha”- katanya

Terdahulu, Iqbal teruk dikecam oleh ramai netizen selepas menyanyikan lagu Bila Bulan Berbicara nyanyian asal Broery Marantika yang dianggap ‘sumbang’.  Iqbal juga mendapat markah terendah sebanyak 28.8% manakala Aisha Retno selesa dengan kedudukan teratas dengan perolehan markah 84.4%.


Wow! Ini 3 Wanita Terkaya Di Indonesia

3 wanita yang paling kaya di Indonesia ini sangat terkenal dengan gaji yang cukup lumayan dan mereka bertiga juga berjaya menduduki senarai nama wanita terkaya di Indonesia. Mesti ramai yang ingin tahu siapakah yang kami maksudkan. Jom kita tengok!

Arini Subianto yang merupakan anak sulung kepada seorang ahli perniagaan, Benny Subianto. Selepas bapa mereka meninggal dunia pada tahun 2017, Arini secara rasminya menyambung legasi bapanya sebagai pengarah presiden dalam sebuah syarikat keluarga nasional di Indonesia.

Laporan yang dipetik dari Forbes, nama syarikat yang diterajui oleh wanita ini atau nama sebenarnya Arini Saraswaty Subianto adalah Persada Capital Investama yang merupakan sebuah syarikat yang beroperasi dalam perkhidmatan hak milik.

Daripada 50 orang yang terkaya di Indonesia, Arini Subianto berada di kedudukan yang ke-49 dengan pendapatan 8.8 trilion sebulan. Ia merupakan keuntungan yang sangat besar apa lagi dia adalah seorang wanita. Arini yang dilahirkan pada 1970 ini, mempunyai minat terhadap buku. Pada tahun 2001, dia juga pernah membuka kedai perabot.

Kini, Arini masih lagi meneruskan syarikat perniagaan keluarga yang telah pun menjadi miliknya serta dinobatkan sebagai antara wanita terkaya di Indonesia dengan pendapatan yang sangat luar biasa!

Kartini Muljadi merupakan seorang wanita yang berjaya menduduki Top 50 orang terkaya di Indonesia. Ini juga merupakan laporan yang dipetik dari Forbes. Kartini merupakan pemilik kumpulan tempo termasuk kumpulan tempo Pasifik yang merupakan salah satu syraikat yang terlibat dalam sektor farmasi dan ubat-ubatan.

Latar belakang pendidikannya adalah merupakan bekas pelajar lulusan Universiti Indonesia dalam jurusan undang-undang. Dia juga merupakan lulusan angkatan 1958 dan dia mempunyai 2 orang anak. Menurut Forbes lagi, pendapatan Kartini Muljadi adalah sekitar AS$620 juta atau bersamaan dengan 9 trilion sebulan.

Sebut mengenai kerjayanya, Kartini pernah menjadi hakim yang bertugas di wilayah kehakiman Jakarta Pusat dan sering menangani kes jenayah dan sivil.

Dengan pengalaman dan ilmu yang dimilikinya, beliau berjaya membina syarikat sendiri. Pada tahun 2013, dia berkecimpung dalam bidang perubatan. Syarikat tersebut masih berjalan sehingga ke hari ini dan berjaya membawa Kartini menjadi salah seorang wanita yang terkaya di Indonesia.

Wanita yang sering digelar orang kaya ini dilahirkan pada tahun 1963. Beliau merupakan seorang wanita yang berkhidmat sebagai pesuruhjaya presiden DCII dengan pendapatan sekitar AS$1.9 billion atau bersamaan dengan 26.8 trilion sebulan.

Marina Budiman merupakan seorang wanita lulusan University of Toronto pada tahun 1985. Kerjaya awalnya bermula sebagai akauntan di sebuah bank pada tahun 1985. Beliau juga pernah berkhidmat sebagai pengurus projek di PT Sigma Cipta Caraka yang terlibat dalam urusan telekomunikasi dan teknologi dari 2000 hingga 2008. Namun, dengan kemahiran yang dimilikinya, beliau berjaya menjadi seorang pengarah di DCII pada tahun 2012.

Ini merupakan pencapaian yang luar biasa sejak beliau memulakan kerjaya sebagai seorang pekerja pejabat biasa. Menurut Forbes, Marina Budiman berada di kedudukan ke-13 daripada 50 orang yang terkaya di Indonesia. Bagi Marina, kedudukan tersebut merupakan semangat untuk Marina lebih bersemangat bagi mengembangkan kerjayanya di DCII.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Penyanyi Parodi Lagu ‘My Sejahtera Way’ Dedah Pernah Ditawar Sertai Program Realiti TV

Jejaka yang pernah tular dengan lagu ‘My Sejahtera Way’ yang diambil dari lagu My Way nyanyian asal Frank Sinatra, Azman Naim mendedahkan terdapat beberapa pihak pernah mempelawanya untuk menyertai beberapa program realiti televisyen sejak dirinya tular pada tempoh Perintah Kawalan Pergerakan (PKP) terdahulu.

Walaubagaimanapun menerusi laman Twitter, Azman memberitahu dia terpaksa menolak tawaran tersebut meskipun masih mendapat tawaran sehingga ke hari ini.

“Sebenarnya ada 3 pihak yang ajak saya masuk program nyanyian realiti TV sejak saya viral zaman PKP1 dulu.”-Kongsi Azman

Tambahnya lagi, dia mengakui dirinya bukanlah seorang yang handal dalam nyanyian tidak mungkin akan dapat menyanyi pelbagai jenis genre lagu.

“Salah satu adalah saya bukan terer sangat menyanyi. Dan saya bukan boleh nyanyi semua jenis genre. Takkan saya nak nyanyi lagu dangdut siap gelek?

Menurut Azman, dia memahami dengan taktik permainan korporat yang mahu menaikkan rating stesen televisyen dengan mencari individu yang tular untuk program-program merek. Malah,dia berpendapat media massa kini bergelut untuk mendapatkan penonton sejak wujudnya media sosial dan pencipta kandungan platform tersebut.

“Saya faham game korporat yang nak rating dengan cari individu viral untuk program mereka.”-katanya

Terdahulu, nama Azman tular sehingga mendapat perhatian Tunku Mahkota Johor (TMJ) yang menggelar Azman sebagai lagenda.

A post shared by AZMAN NAIM 44 MANTRA (@azmannaim44mantra)


Fouziah Gous Redha Ikan Koi Kesayangan Mati, Tidak Salahkan Pekerja Penyelenggaraan

Perkongsian selebriti dan usahawan produk berasaskan air sarang burung,Datin Fouziah Gous di laman Instagram menarik perhatian pengikutnya.

Dalam muat naik tersebut,Fouziah dengan rasa sedih menjelaskan ketujuh-tujuh ikan koi kesayangannya telah mati dan antara ikan tersebut merupakan hadiah hari lahir untuk anak-anaknya.

Menurut pelakon jelita ini, kejadian berlaku kerana pekerja penyelenggara terlupa menutup injap belakang lalu menyebabkan air kolam menjadi surut serta air yang mengandungi klorin telah masuk ke dalamnya.

Meski sedih, Fouziah redha atas apa yang berlaku dan tidak menyalahkan pekerja tersebut kerana yakin ia berlaku secara tidak sengaja.

Ramai yang tak habis-habis DM tanya kenapa. Kecuaian kecil yang dilakukan oleh pekerja kami yang biasa selenggara, sebab terlupa tutup balik injap belakang. #koi #koifish

Jadi, air dirawat surut keluar dan air klorin masuk sehingga 7 nyawa melayang. Saya sangat pasti dia pun tak sengaja.

Antara yang pergi adalah hadiah hari lahir anak-anak. Semoga tabah anak-anak ku… Terima kasih ‘cow fish’ semoga kita jumpa di akhirat nanti.” Tulisnya

Melihat perkongsian tersebut, ramai pengikut membanjiri ruangan komen dengan berkongsi pernah melalui pengalaman yang sama dan dikesempatan itu mereka turut berharap agar Fouziah akan terus kuat  dan tabah.

“Memang sedih.. Pernah melaluinya… 13 ekor koi saya mati mengejut.. Tak pasti punca.. Tiba-tiba terapung.. Jadi saya rasa apa anda rasa..”

“Ikan guppy saya mati pun sedih, apatah lagi ikan koi.. Asal melibatkan nyawa, boleh patah hati”

“InsyaAllah.. ALLAH akan bagi dan ganti dengan perkara yang lebih baik. La Tahzan, kak…” Komen mereka

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


“Saya Hanya Ingin Mencari Wang Untuk Keluarga” – Tegar Janji Buat Yang Terbaik Dalam Big Stage 2022

Wajah terkini penyanyi yang mekar dengan lagu ‘Aku Yang Dulu Bukanlah Yang Sekarang’, Tegar Septian dalam program realiti Big Stage 2022 mencuri perhatian ramai.

Manakan tidak, Tegar kini kembali ke Malaysia untuk menjadi sebagai salah seorang peserta program tersebut dan dipuji ramai kerana semakin kacak.

“Sekarang saya harus jaga penampilan kerana dahulu saya memang tidak menjaganya. Sekarang bukan setakat penampilan malah sikap juga harus dijaga” kata Tegar kepada Murai.my

Menurut Tegar, dia bersyukur dan gembira kerana dapat sertai Big Stage 2022 dan sebagai buah tangan buat peminat yang merinduinya,Tegar turut mendendangkan lagu hits nya itu yang diberi nafas baharu pada konsert pengenalan.

“Alhamdulillah saya berkesempatan untuk masuk Big Stage 2022 dan menyanyikan lagu hits saya Aku Yang Dulu Bukanlah Yang Sekarang dalam versi baharu .

“Saya bersyukur dapat kembali kerana sudah lama tidak dapat membuat persembahan dimana-mana disebabkan covid 19. Lagu itu merupakan versi baharu yang saya ubah sendiri dan berbeza sesuai dengan judul lagunya” katanya lagi

Bercakap mengenai penyertaannya, Tegar akui terasa akan cabaran yang perlu dihadapinya memandangkan peserta Big Stage kali ini mempunyai kekuatan dan kelebiha mereka tersendiri. Malah, Tegar tidak menolak berkemungkinan akan menghadapi masalah penggunaan bahasa Malaysia yang tepat memandangkan dia akan menyanyikan lagu Assalamualaikum nyanyian asal Faizal Tahir pada minggu hadapan. Bagaimanapun, jelas Tegar dia akan membuat sebaik mungkin bagi mendapat kedudukan yang selesa dalam pertandingan itu.

“Persaingannya sangat terasa kerana mereka semua hebat tetapi saya disini hanya ingin membuat yang terbaik.

“Saya berhadapan dengan banyak cabaran terutamanya saya harus menghafal lagu dalam Bahasa Malaysia dan perlu buat yang terbaik. Semoga tidak ada kesalahan yang ketara dan dipermudahkan segalanya” katanya

Dalam perkembangan lain, Tegar juga mendedahkan sudah mula merindui isteri dan anaknya berikutan terpaksa berpisah untuk sementara waktu sepanjang berada di Malaysia.

“Saya akui berasa rindu dengan anak dan isteri tetapi saya bersyukur boleh buat panggilan video, minta mereka doa dan sokong saya.

“Mereka tidak melarang saya ke sana sini kerana niat saya hanya ingin mencari wang untuk keluarga. Alhamdulillah mereka sokong” katanya menutup bicara

Tegar ditemui di sidang media konsert minggu pertama Big Stage 2022 pada malam Ahad di Pusat Konvensyen Antarabangsa Putrajaya (PICC). Selain Tegar, program realiti ‘Budak Baru Nak Up’ (BBNU) itu turut disertai 11 peserta lain terdiri daripada Aisha Retno, Alica Paujin, Tuah Adzmi, Lia Aziz, Yazmin Azi, Sofia Marieylla, Ajoi Zainal Chuer, Syafiq Abdillah,Iqbal Zulkefli dan Megat Rahim.


Awal Ashaari Seloroh Anak Kedua ‘Tiada Perasaan’ Ketika Bercuti Di Langkawi

Pelakon dan pengacara, Awal Ashaari berkongsi momennya bersama keluarga sewaktu bercuti di Pulau Langkawi, Kedah baru-baru ini.

Menerusi foto yang dimuatnaik di Instagram, Awal memberitahu bahawa dia sudah tahu destinasi yang harus dibawa untuk membuatkan anak keduanya, Lyla Amina rasa teruja untuk bercuti.

“Daddy tak tau nak bawak pi mana lagi untuk buat awak ni excited. Terbang dah, masuk air dah, masuk hutan pun dah.”- kongsi Awal

Jelas Awal , dia terfikir untuk membawa anaknya itu ke Perlis yang menjadi lokasi isterinya, Scha Alyahya jalani penggambaran untuk membuatkannya kembali tersenyum.

“Ke awak nak seberang pi Kuala Perlis baru nak tersenyum? Susah jugak budak takde perasaan ni. Kita taktau dia ok ke tak..

Selalunya orang kata anak no 2 ni penuh perasaan. Bawak pi Haji Ismail beli pinggan mangkuk kang..Baru tau..”-seloroh Awal

A post shared by Awal Ashaari ® (@awalashaari)

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Tanda Terima Kasih! Shuib Hadiahkan Tunku Azizah Set Hijab Loveta

Muatnaik foto pelawak dan usahawan terkenal, Shuib Sepahtu atau nama sebenarnya Shahmira Muhamad memberikan set hijab Loveta kepada Raja Permaisuri Agong, Tunku Hajah Aminah Maimunah Iskandariah di Instagram menarik perhatian orang ramai.

Menerusi perkongsian pelawak terkenal ini di Instagram nya, pemberian tersebut diberikan sebagai tanda terima kasih kepada baginda atas ucapan takziah yang dititipkan semasa pemergian isteri tercinta yang juga penyanyi popular, Allahyarhamah Siti Sarah pada tahun lalu.

“Berbesar hati apabila Raja Permaisuri Agong Tunku Hajah Azizah Aminah Maimunah Iskandariah berkenan menerima pemberian Loveta @lovetahq ketika bertemu di Tunku Azizah Golf Challenge 2022.

Pemberian ini juga adalah sebagai titipan rasa terima kasih saya kepada Yang di-Pertuan Agong, Al-Sultan Abdullah Ri’ayatuddin Al-Mustafa Billah Shah dan Raja Permaisuri Agong yang menzahirkan ucapan takziah atas pemergian isteri tercinta saya @sitisarahraissuddin pada tahun lalu.

Selama ini, saya sangat kagum dengan Raja Permaisuri Agong yang sopan, prihatin dan sangat mesra rakyat.

Pengalaman di Tunku Azizah Golf Challenge 2022 akan menjadi kenangan manis yang akan sentiasa tersemat dalam fikiran saya.

Junjung kasih Raja Permaisuri Agong.” Tulisnya

Melihat muat naik Shuib di media sosial itu, mengundangan banyak ucapan dan doa buat Shuib sekeluarga yang menyentuh hati.

“Alhamdulillah.. Rezeki pasukan.. Tuanku Agong berkenan dengan tudung arwah.. Semoga kita semua terus berjaya..”

“Alhamdulillah.. Amin.. Al fatihah buat arwah Siti Sarah Raissuddin..”

“Bestnya. Tuanku sudi pakai tudung Loveta. Terharu sangat.”

“Semoga terus murah rezeki Shuib dan anak-anak” komen mereka


Baru Tahu! Syafiq Abdillah Rupa-Rupanya Anak Saudara Liza & Azlina Aziz

Satu-satunya peserta Big Stage 2022 dari Brunei, Syafiq Abdillah mendedahkan bahawa dia mempunyai pertalian saudara dengan penyanyi terkenal era 90-an, Liza dan Azlina Aziz.

Menurut Syafiq, ibunya merupakan sepupu kepada  penyanyi adik-beradik  itu dan penyertaannya di dalam program Big Stage 2022 turut diketahui mereka yang teruja mengenainya.

“Allahyarham Seniman Aziz Jaafar dan Seniwati Normadiah merupakan bapa serta ibu saudara kepada ibu saya. Jadi Liza dan Azlina Aziz secara tidak langsung juga merupakan ibu saudara saya.

“Mereka sangat teruja dan memberikan galakan kepada saya tetapi saya belum berkesempatan untuk bertemu. Saya berharap akan dapat jemput mereka menyaksikan persembahan saya pada minggu akan datang” kata Syafiq kepada Murai.my

Mengulas persembahannya pada konsert pengenalan yang mendapat markah kurang memuaskan, Syafiq akui akan kesilapannya kerana berasa terlalu gemuruh untuk membuat persembahan. Lantaran itu, dia akan perbaiki kelemahannya dan beraksi cemerlang pada konsert minggu hadapan.

“Saya rasa saya boleh lakukan dengan lebih bagus sebab saya terlalu gemuruh dan ini adalah kali pertama saya beraksi di dalam program yang besar. Saya perlu lihat kembali persembahan dan perbaiki kelemahan yang ada.” katanya lagi

Dalam perkembangan lain, Syafiq turut terharu dengan keterbukaan rakan-rakan peserta yang lain sepanjang berada di Malaysia. Dedah Syafiq, kesemua mereka begitu baik dengannya dan sedia menghulurkan bantuan.

“Semua orang begitu baik dan mengalu-alukan kedatangan saya. Saya terharu dengan keramahan mereka” kongsi Syafiq

Syafiq ditemui Murai.my ketika di sidang media konsert Big Stage 2022 pada malam Ahad di Pusat Konvensyen Antarabangsa Putrajaya (PICC). Selain Syafiq, program realiti ‘Budak Baru Nak Up’ (BBNU) itu turut disertai 11 peserta lain terdiri daripada Aisha Retno, Alica Paujin, Tuah Adzmi, Lia Aziz, Yazmin Azi, Sofia Marieylla, Ajoi Zainal Chuer, Tegar Septian,Iqbal Zulkefli dan Megat Rahim.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


[VIDEO] Puteri Balqis Mohon Maaf, Harap Mia Sara Tidak Ulangi Perbuatan Yang Sama

Perselisihan faham diantara dua pelakon remaja akhirnya berakhir apabila Puteri Balqis tampil memohon maaf secara terbuka kepada Mia Sara.

A post shared by Puteri Balqis Ashikin (@morosechild)

Menerusi sebuah video yang dimuatnaik Balqis atau nama sebenarnya Puteri Balqis Azizi, 15 di laman Instagram pada malam Khamis, dia ingin memohon maaf kepada Mia dan keluarganya atas kenyataan balas yang dikeluarkannya sebelum ini. Malah, pelakon yang mesra disapa sebagai Aqish itu turut memohon maaf kepada peminat dan penyokong Mia.

“Hello kakak saya, Mia Sara ini adalah saya Puteri Balqis. Jauh dari dalam lubuk hati saya ingin memohon maaf kepada awak, Mia Sara dan saya memohon maaf seikhlas hati kepada bapa awak, Pakcik Ridzuan dan saya juga memohon maaf seikhlas hati kepada semua peminat dan penyokong awak” ujar Balqis

Menurut Balqis, dia akui terasa hati apabila Mia memberi komen secara terbuka mengenainya apatah lagi berbaur fitnah apabila mendakwa dia tidak dibesarkan dengan baik oleh keluarga. Jelas Pelakon Wanita Terbaik (Drama) di Anugerah Televisyen Asia 2014 itu, dia yang dibesarkan oleh ibunya hanya membuat perihal mereka sekeluarga sejak dahulu lagi dan mempunyai cara tersendiri dalam mengingati agama Islam khususnya kepada Tuhan.

“Aqish dan ibu buat hal kami sendiri dan kami tidak kacau orang jadi saya terasa bila ada orang komen secara terbuka mengenai saya tidak dibesarkan dengan baik oleh keluarga saya. Itu adalah satu fitnah yang besar dan bila awak kata saya tidak dibesarkan dengan baik oleh keluarga itu adalah ibu saya sendiri. Saya tidak tunjukkan rasa kasih saya kepada Tuhan melalui gambar tetapi saya tunjukkan sayangnya saya kepada Tuhan menerusi puisi. Saya turut tunjukkannya melalui penulisan dan tidak ramai orang yang bertanyakan perihal itu” katanya

Dalam pada itu, Balqis berharap agar rakan seperjuangannnya itu tidak lagi mengulangi kesilapan yang sama dan berkesempatan menitipkan pesanan buat penyokongnya.

“Saya hanya berkata ini sekali dan hanya akan sekali mengatakannya. Tolong jangan ulang atas apa yang awak sudah lakukan kepada saya dan saya harap kita dapat meneruskan semula kehidupan masing-masing, terima kasih.

“Dan kepada semua penyokong saya,apa yang boleh saya katakan? anda sangat baik, anda bertindak untuk berdiamkan diri dan memberi penuh kasih sayang terima kasih untuk itu. Dan ini kepada anda semua, biarlah orang menghukum, biarlah orang membuat tanggapan buruk terhadap anda tiada apa yang perlu dibuktikan. Teruskan berbuat baik. Terima kasih” katanya lagi

Terdahulu, Murai.my melaporkan kedua-dua pelakon itu mempunyai perselisihan faham berikutan Mia memberikan pendapat mengenai soalan yang diajukan oleh seorang netizen mengenai Balqis.
Komen Mia, dia berpendapat tidak semua orang dibesarkan dengan keluarga yang beragama dan tidak perlu menyalahkan Balqis.

Balqis yang kecewa dengan dakwaan tersebut tampil dengan kenyataan menempelak Mia kerana bersikap sedemikian.


Bintang ‘Crash Landing On You’, Son Ye Jin & Hyun Bin Bakal Tamatkan Zaman Bujang!

Pasangan selebriti dan juga bintang drama popular ‘Crash Landing On You’, Son Ye Jin dan Hyun Bin sah bakal menamatkan zaman bujang mereka pada tahun ini.

Berita gembira ini dikongsikan sendiri oleh Ye Jin, menerusi hantaran kapsyen penuh makna di akaun Instagram nya semalam. Manakala bagi pihak Hyun Bin, syarikat agensinya Vast Entertainment memuatnaik nota tulisan tangan aktor tersebut bagi berkongsi berita gembira bersama peminatnya.

Dalam muat naik Ye Jin di Instagram nya, aktres jelita ini  mahu menghabiskan seumur hidup bersama Hyun Bin dan berharap orang ramai terutama peminat dapat meraikan permulaan perjalanan kehidupan mereka berdua kelak.

“Saya berfikir dalam dan panjang bagaimana nak kongsikan cerita ini kerana ia satu yang penting. Saya temui seseorang untuk habiskan sepanjang hayat saya dengan. Ya… dengan dia.

Lelaki bertemu wanita, mengenali antara satu sama yang lain dalam khalayak ramai, berjanji untuk bina masa depan bersama… Saya tak dapat bayangkan!

Ia terjadi secara semula jadi.. Tapi, bukankah ia takdir? Cuma dengan dia, saya rasa hangat dan di lindungi. Tolong kami raikan permulaan masa depan kami.

Dan kepada peminat kesayangan saya, saya menerima kasih sayang tidak berbelah bahagi dan untuk jangka masa yang panjang hingga sekarang. Saya fikir, tiada apa yang boleh di balas. Harap maklum saya sangat menghargai dan saya juga doakan anda semua bahagia!” Luahnya

Dalam pada itu Vast Entertainment mendedahkan pelakon tersebut telah berjanji ingin melangkah kehadapan bersama Ye Jin dan mahu membina mahligai bersama.

“Apa khabar, ini Hyun Bin. Adakah semua orang sihat? Saya menulis ini kerana saya ingin beritahu peminat saya yang banyak berikan sokongan dan kasih sayang dan menghargai saya walaupun saya ada kekurangan, pertama yang mengetahui tentang keputusan penting dalam hidup saya.

Mungkin ramai yang dapat menekanya, kan? Ya benar. Saya dah buat keputusan untuk berkahwin dan berhati-hati mengambil langkah kedepan dalam peringkat kedua hidup saya.

Saya buat perjanjian ini dengan wanita yang sering buat saya ketawa, untuk sentiasa berjalan bersama di hari mendatang. ‘Jung Hyuk dan Se Ri’ yang bersama dalam drama ambil langkah pertama untuk bersama di masa depan.

Saya percaya ramai orang gembira dan meraikan langkah pertama kami dengan kemesraan dan kasih sayang yang anda tunjukkan kepada kami sehingga hari ini.

Sehingga kita berjumpa lagi, tolong kekal gembira dan sihat.” tulis Hyun Bin

Perkongsian berita gembira ini membuatkan ramai peminat, kenalan rapat dan rakan selebriti membanjiri ruangan komen posting Ye Jin dan agensi Hyun Bin dengan ucapan tahniah dan doa restu.

“Yay, tahniah Yejin. Saya sangat gembira untuk kamu~!!! Bin, tolong buat Yejinnie kami bahagia~!!!” ucap aktres Oh Yoon Ah

“Yay~~~ Yejinnie kami, saya sebak sangat~~! Kamu dan Bin akan jadi pasangan kahwin yang sangat, sangat cantik.” luah penyanyi Lee Jung Hyun

“Sangat gembira untuk kamu berdua” komen peminat

Untuk rekod, pasangan sama padan ini bakal melangsungkan perkahwinan dalam satu majlis tertutup di Seoul pada bulan Mac kelak.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Ada Artis & Krew Produksi JS Pictures Tertekan? Jinggo & Sheila Rusly Tampil Beri Penjelasan

Pengarah terkenal Azman Haji Yahya atau lebih dikenali sebagai Jinggo tampil memberikan penjelasan selepas terdapat sebuah portal hiburan mendakwa ramai artis, kru produksi, dan pelakon tambahan berasa tertekan apabila bekerja di bawah produksinya, JS Pictures.

Menerusi Instagram, Jinggo menjelaskan bukan mudah untuk menghasilkan drama seperti yang disangka dan dia harus bersikap tegas di set penggambaran bagi memastikan proses penggambaran berjalan dengan lancar.

“Buat drama tak sama..Tak senang macam makan ROTIKAYA. Kalau ada yang lambat, Tok Sidang kena jeritkan. Kalau tak nanti shooting lambat habis. Kalau banyak gelak dari kerja, Tok Sidang kena jeritkan, suruh fokus baru shooting habis on time.”- jelas Jinggo

A post shared by Tok Sidang Jinggo (@jinggo_jspictures)

Tambah Jinggo, dia harus memberikan teguran jika terdapat pelakon yang bersikap sambil lewa tidak menghayati skrip kerana dilihat tidak menghormati artis lain yang sudah melakukan persediaan.

“Kalau artis category nak sign sebab payment jer, lepas tu skrip simpan dalam kereta, kat set pakai skrip Director je, Tok Sidang kena bahasa kan  sebab tak respect artis lain yang ikhlas buat kerja, study character, baru output drama kita tak dipersoalkan oleh stesen televisyen sebab Tok Sidang kena jawab dengan stesen televisyen bukan netizens. TAPI TAK SEMUA ARTIS CREW ADA PERANGAI MACAM TU..”- tegasnya

Dalam masa yang sama, isteri Jinggo yang juga penerbit dan pelakon, Sheila Rusly  turut berang dengan tindakan pengendali portal tersebut dan memberi amaran bahawa dia boleh mengambil tindakan undang-undang terhadap mereka.

“Headline Melampau! Boleh saman ni..Jangan cabar kesabaran saya @rotikaya kalau dah miskin sangat dengan content datang set Ratu Ten Pin 2.”- tulis Sheila

Sebelum ini, Murai.My melaporkan Jinggo pernah nekad untuk meneruskan saman terhadap sebuah halaman (page) akaun Facebook yang dikenali sebagai ‘Kaki Komen’ selepan pengendalinya mendakwa Sheila mahu menyatukan hubungan anak mereka, Uzair Haqimy dengan pelakon Janna Nick. Namun, hasrat tersebut kononnya tidak kesampaian apabila ditolak oleh pelakon itu lalu memilih Elisya Sandha sebagai menantu.


“Patut Ambik Shuk, Ni Shukri Tersakiti”- Netizen Seloroh Mahu Janna Nick Ambil Shuk Sahar Dalam MV Gatal

Baru-baru ini, penyanyi dan pelakon, Janna Nick mendapat perhatian netizen di media sosial selepas melancarkan muzik video lagu terbaharunya yang berjudul ‘Gatal’.

Melalui teaser yang dimuatnaik di aplikasi TikTok,  netizen berseloroh dari segi pemilihan aktor kacak Shukri Yahya sebagai pelakon dalam MV terbaru Janna dan berpendapat Janna seharusnya memilih Shuk Sahar sebagai ganti.

Dalam perkembangan lain, muzik video ‘Gatal’ yang sudah mendapat tontonan sebanyak hampir 82 ribu tontonan dan 3.5 ribu tanda suka (likes) ini turut dipuji netizen, yang menyifatkan lagu tersebut bertaraf antarabangsa.

“Speechless tengok MV! Gempak habis..tahniah kepada Janna dan team! MV ni dah macam international level dah! Dengan plot, color, angle, costume, makeup, location, ughh semua lah best best”

“Tahniah Janna, You did so well. So proud of you. Never stop singing”

“Best sangat MV, congrats Janna for your new single! Saya doakan kejayaan anda! Semoga lagu ini lekat kat otak semua orang macam dia stuck dan sedang on replay in my head!” komen mereka lagi


Digelar ‘Fighter’ Dalam Big Stage 2022, Aisha Retno Akui Rasa Berbelah Bagi

Meskipun Big Stage 2022 baru membuka tirainya, namun peminat sudah meramalkan peserta-peserta yang berkemungkinan akan mara ke peringkat akhir kelak.

Antara nama yang menjadi sebutan adalah penyanyi dan komposer, Aisha Retno. Memperoleh markah tertinggi pada konsert minggu pertama, Aisha turut digelar peminat sebagai ‘fighter’ di dalam pertandingan ini dan akan menjadi saingan kepada peserta lain.

Mengulas dengan lebih lanjut, Aisha ketika ditemui Murai.my berkata dia mempunyai perasaan yang berbelah bahagi mengenainya kerana bakal menjadi tekanan untuk membuat persembahan dengan lebih baik. Bagaimanapun, Aisha menjadikannya sebagai pembakar semangat kelak.

“Sebenarnya dia 50/50 antara gembira dan risau sebab mesti ada tekanan jadi saya kena buat yang terbaik untuk setiap minggu.Biarlah itu menjadi pemangkin buat saya untuk jadi lebih terbaik” kata Aisha

Ketika ditanya mengenai persaingan dikalangan peserta, pelantun W.H.U.T ini tidak menolak kesemua mereka mempunyai kekuatan dan kelebihan masing-masing. Namun, dia tertumpu kepada persembahan beberapa orang peserta yang berjaya menarik perhatiannya.

“Masa sidang media saya mengelat dengan soalan ini saya cakap semua hebat. Tak dinafikan semuanya hebat dan tunjuk taring masing-masing. Secara jujurnya kalau dilihat pada persaingan marka saya lihat Daniel Chuer antaranya sebab saya dah bersaing dengannya sejak dari program realiti lain sebelum ini. Elica pun sangat hebat dan safea pun jangan main-main sebab penguasaan pentas dia mengagumkan” katanya lagi

Dalam minggu pertama, Aisha yang mendendangkan lagu asal Iman Troye berjudul Teman memperoleh markah tertinggi sebanyak 84.4% selepas mendapat pujian barisan juri tetap, Dato Sri Siti Nurhaliza dan Ajai serta juri juara, Aliff Aziz.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Isu Bela Anjing, Julia Farhana Tampil Beri Penjelasan

Pelakon, Julia Farhana tampil memberikan penjelasan selepas teruk dikecam berikutan mendedahkan dirinya membela seekor anjing yang diberi nama Julio.

Menurut Julia,  dia tidak menyifatkan tindakannya itu betul namun dia memilih untuk melakukan yang terbaik terhadap  anjing yang berada dalam keadaan terbiar pada ketika itu.

“Saya tidak cuba untuk mempertahankan tindakan saya. Saya tidak mengatakan apa yang saya lakukan itu semestinya betul.

Saya memilih untuk melakukan yang terbaik untuk aniing yang berada dalam keadaan terbiar pada masa itu. Jika saya boleh menyelamatkan setiap makhluk di planet ini, pasti saya lakukannya. Tetapi saya tidak mampu. “- dedah Julia

Tambahnya lagi, anjing tersebut ketika dijumpai masih kecil dan berada dalam keadaan terbiar kerana mengalami penyakit kulit.

“Dia ditinggalkan pada usia 2 bulan kerana tida siapa yang mahu membelanya kerana mengalami masalah kulit. Saya dan keluarga menambilnya dan saya sudah biasa berada di sekeliling anjing sejak saya masih kecil. Kami biasa melatih anjing, masa membesar kat Australia, ibu bapa saya ada 4 ekor anjing. Semuanya sudah dilatih.”-Jelasnya lagi

Ujar Pelakon drama Single Terlalu Lama ini, dia tidak menyalahkan netizen kerana memahami situasi tersebut mengelirukan sesetengah pihak.

“Kepada public figures to keluarkan statement, ulasan tanpa menghubungi saya, tanpa memahami situasi sebenar dan terus menghukum and judge saya dan keluarga saya sangat menghancurkan hati saya. Tapi saya terima kerana cara situasi itu digambarkan sangat mengelirukan.”-kongsi Julia

Di kesempatan itu, Julia atau nama penuhnya Julia Farhana Marin menitipkan ucapan terima kasih terhadap segala teguran yang diberikan dan akan cuba untuk memperbaiki dirinya.

“Terima kasih semua untuk teguran yang baik, saya cuba untuk perbaiki apa yang saya mampu. Terima kasih, terutamanya kepada mereka yang baik dan penyayang. Saya menghargainya.”- katanya lagi

A post shared by Julia Farhana (@juliafarhanamarin)


“Agamawan Membisu” – Ustaz Abu Syafiq Sedih Terdapat Ahli Agama ‘Sembah’ WHO & Zionis

Pendakwah bebas tanah air, Ustaz Abu Syafiq kali ini memuatnaik hantaran yang cukup menarik perhatian orang ramai di media sosial sekaligus menjadi bualan hangat dikalangan mereka.

Menurut Abu, dia berasa kesal dan sedih kerana terdapat golongan ahli agama yang diam membisu dalam soal vaksin dan wabak yang telah dicanang oleh Pertubuhan Kesihatan Dunia (WHO). Malah, orang ramai turut berasa takut dan bimbang apabila dimomokkan dengan jumlah data jangkitan di media sosial.

“Rakyat sudah nampak permainan angka dan nombor ini.

Reka. Masukkan kepalsuan dalam kebenaran. Takutkan. Bimbangkan.

Tapi paling sedih agamawan ada yang ‘sembah’  mereka.

Bangkitlah bersatu menentang kedajalan ini !” Tulisnya

Melihat muat naik pendakwah tersebut, rata-rata ramai pengguna media sosial bersetuju dengan pendapatnya dan masing-masing berkongsi pandangan tersendiri diruangan komen hantaran Abu.

“Dah sedap makan gaji cakap banyak kena tindakan, tutup mulut sahaja baru selamat tembolok sendiri”

“Benar ustaz, sama-sama kita menentang kezaliman manusia bertopengkan syaitan ni. Allah ada bersama dengan kita moga Allah lindungi kita yang teraniaya ini. Lawan tetap lawan, Melayu jangan dicabar bila dicabar binasalah badan!”

“Tak vaksin atau vaksin sama je…..  Boleh dijangkiti dan menjangkiti…” Komen mereka

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Sebelum Son Ye Jin, 3 Wanita Ini Pernah Jadi Kekasih Hyun Bin!

Berita gembira daripada pasangan selebriti Korea Selatan, Hyun Bin dan Son Ye Jin yang mengumumkan bahawa mereka bakal berkahwin dalam masa terdekat telah menimbulkan keterujaan buat peminat dari seluruh dunia.

Namun adakah anda tahu sebelum Son Ye Jin bertakhta di hati Hyun Bin, terdapat 3 selebriti Korea Selatan yang pernah menjadi kekasih hero filem Crash Landing On You ini. Anda ingin tahu siapakah selebriti itu? Scroll sampai habis okay!

Wanita pertama yang pernah menjadi kekasih Hyun Bin adalah Hwang Ji Hyun pada tahun 2005. Hwang Ji Hyun adalah seorang aktres dan juga merupakan salah seorang ahli kumpulan K-Pop Gangkidz. Hubungan mereka mendapat banyak tentangan dari orang ramai kerana berpendapat Hwang Ji Hyun dianggap tidak setaraf dengan Hyun Bin yang ketika ketika itu sedang berada di puncak kariernya.

Mereka juga diketahui telah memutuskan hubungan secara senyap pada tahun 2007. Hwang Ji Hyun kemudian telah melangsungkan perkahwinan dengan seorang ahli perniagaan yang berusia lebih tua darinya di sebuah gereja, Gyeonggi-do pada 3 Oktober 2019.

Hyun Bin dan Song Hye Kyo mulai bercinta pada tahun 2008 ketika mereka membintangi siri The World Within. Khabar ini turut disahkan oleh pihak agensi mereka. Malangnya hubungan mereka tidak kekal dan berakhir apabila Hyun Bin harus menjalani latihan ketenteraan pada tahun 2011

Terdapat beberapa alasan pengakhiran hubungan mereka yang muncul ketika itu, mulai dari kesibukan kerja sehingga perhatian orang ramai yang terlalu besar sehingga menyebabkan tekanan pada mereka berdua.

Song Hye Kyo kemudian berkahwin dengan aktor kacak Song Joong Ki pada 31 Oktober 2017 sebelum membuat keputusan untuk berpisah pada tahun 2019.

Agensi Hyun Bin dan Kang Sora telah mengesahkan bahawa mereka berdua mempunyai hubungan istimewa pada pertengahan tahun 2016. Namun hubungan mereka hanya bertahan selama satu tahun sahaja dan secara rasmi telah berpisah pada Disember 2017.

Kang Sora kemudian telah berkahwin dengan individu yang bukan di kalangan selebriti pada Ogos 2020 dan menyambut anak pertama pada April 2021.


Penghabisan ‘Stock’ Sebelum Tarikh Luput! – Ini Respond Damian Mikhail Pengambilan Dos Vaksin ke-4

Sebelum ini kecoh di media sosial mengenai satu kenyataan dari Menteri Kesihatan mengenai perancangan keperluan dos vaksin ke-4. Ramai yang telah memberi respond mengenai isu ini.

Menurut BH Online, Kumpulan teknikal Kementerian Kesihatan (KKM) sedang mengkaji keperluan memberikan suntikan dos penggalak keempat, susulan ancaman penularan jangkitan Omicron.

Menteri Kesihatan, Khairy Jamaluddin menyatakan sama ada mereka yang terima Sinovac-Sinovac (suntikan primer dua dos) dan (dos penggalak) Pfizer mesti dilengkapi satu lagi dos dan ianya terlalu awal untuk buat kesimpulan.

Kenyataan dan video rakaman pemberian vaksin ke-4 tersebut telah mendapat perhatian Damian Mikhail. Damian telah berkongsikan di laman Instagram miliknya dengan ‘caption’ penghabisan ‘stock’.

Para Konformis yang dihormati. Selamat berseronok. Penghabisan stok sebelum tarikh luput.

Perkongsian dari Damian itu mendapat perhatian netizen. Ramai yang mempersoalkan mengenai video tersebut dan ada juga yang tidak bersetuju pengambilan dos ke-4.

Sebelum ini, kajian sekumpulan penyelidik dari Universiti Yale, Kementerian Kesihatan Republik Dominican serta beberapa institusi lain, mendedahkan bahawa suntikan dua dos vaksin COVID-19 jenis Sinovac diikuti dos penggalak Pfizer-BioNTech menunjukkan tindak balas imun yang rendah melawan Omicron, berbanding varian lain.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Pesawat Ada Ular! Zarul Umbrella Kongsi Tindakan Yang Perlu Dilakukan Oleh Kapten Pesawat

Khamis lepas, tular satu video mengenai pesawat AirAsia AK5748 dari Kuala Lumpur ke Tawau dengan penemuan seekor ular yang dikesan merayap di ruang penyimpanan barang.

Kejadian tersebut mendapat perhatian Zarul Umbrella dan dia turut berkongsikan video tersebut dilaman Instagram miliknya. Menurut Zarul, demi keselamatan semua, kapten perlu mencari lapangan terbang terdekat dan mendarat dengan kadar segera.

A post shared by Zarul Umbrella (@zarulumbrella)

Tambahnya di ruang komen, pihak anak kapal perlu mendarat pesawat secepat mungkin dan mengeluarkan ular dengan kadar segera sebelum meneruskan perjalanan ke destinasi yang perlu dituju.

Menurut Astro Awani, Ketua Pegawai Keselamatan Syarikat tersebut, Kapten Liong Tien Ling menyatakan sebaik sahaja menyedari kehadiran reptilia tersebut kapten pesawat telah mengambil keputusan untuk melencongkan pesawat ke Lapangan Terbang Antarabangsa Kuching (KIA) untuk mengeluarkan ular tersebut.

Tambah Tieng Ling, juruterbang terbabit telah mengambil tindakan yang wajar dan penerbangan kemudian diteruskan ke Tawau secepat mungkin.


Sepetang Bersama Tok Ram – Netizen Teruja Perkongsian Video Alyah Di Media Sosial

Semua sedia maklum bahawa Datin Alyah merupakan seorang yang jarang berkongsikan mengenai perihal pasangan di laman sosial. Baru-baru ini, satu video perkongsiannya di Instagram telah mendapat perhatian dari netizen.

Perkongsian Alyah di Instagram menunjukkan video dia dan Tok Ram yang keluar bersama di pusat beli belah. Dalam video tersebut, dapat dilihat Tok Ram yang berjalan agak laju dan Alyah di belakang sedang mengambil video gelagat Tok Ram.

A post shared by Alyah Abu Hasan (@alyah81)

Di ruang komen, Alyah turut memaklumkan kepada netizen bahawa Tok Ram adalah seorang yang akan terus ke tempat yang ingin dituju tanpa menoleh kiri kanan. Manakala dia pula rimas apabila jalan berpegangan tangan.

Perkongsian tersebut telah mendapat perhatian netizen. Ramai yang teruja dengan video dari Alyah tersebut. Malah ada juga yang turut memberi komen positif dengan menyatakan bersetuju dengan apa yang dikongsikan oleh Alyah.


Jom Lihat Ini Punca Mengapa 5 Selebriti Bollywood Ini Dimasukkan Ke Penjara

Kemasyhuran artis India kadangkala tidak pernah dipisahkan daripada tumpuan umum. Sebahagian daripada mereka menjadi idaman ramai peminat sebagai role model.

Menurut Intepseleb, tidak ramai yang tahu, ada beberapa artis Bollywood ini pernah masuk penjara dan ini  adalah puncanya.

Sanjay Dutt ditahan polis selepas terlibat dalam pengeboman Mumbai pada tahun 1993. Dia ditahan oleh Agensi Keganasan India selepas menemui bukti senjata api haram.

Untuk ini, Sanjay Dutt dijatuhi hukuman 6 tahun. Bagaimanapun, dia dibebaskan dari penjara selepas 5 tahun dikurung kerana bersikap baik dan berbudi bahasa semasa dalam tahanan.

Menurut Intepseleb, Saif Ali Khan dipenjarakan kerana menyerang ahli perniagaan Afrika Selatan di sebuah hotel di Mumbai pada 2012. Namun atas kejadian tersebut, dia hanya ditahan sehari di penjara.

Salman Khan diketahui pernah berada di penjara kerana terlibat dalam pembunuhan haiwan liar. Dia membunuh 2 haiwan yang dilindungi pada tahun 1998.

Bukan itu sahaja, Salman Khan juga pernah terlibat kes langgar lari sehingga membunuh seorang gelandangan pada 2002. Anehnya, dia hanya mendapat 3 jam penjara selepas peguamnya memfailkan rayuan kepada mahkamah.

Tiada siapa tahu bahawa Shah Rukh Khan juga pernah berada di penjara kerana mengancam seorang wartawan atas artikel yang ditulis pada tahun 1992.

Menurut Intepseleb, ini menyebabkan wartawan itu tidak berpuas hati dan kemudian melaporkan kepada polis. Raja Bollywood itu juga diketahui telah ditahan di penjara selama beberapa hari.

John Abraham ditahan polis selepas ditangkap memandu secara melulu pada kelajuan yang agak laju dan melanggar dua lelaki dengan motosikal yang dibawanya.

Selepas kejadian, dia tidak melarikan diri dan membantu mangsa. Sifatnya yang baik membuatkan John hanya ditahan dalam penjara selama 15 hari.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Sharifah Sakinah Tegur PU Syed Gara-Gara Kongsi Semula Hantaran ‘Private’

Pelakon Sharifah Sakinah meluahkan rasa kecewa terhadap Pencetus Ummah (PU) Syed gara-gara pendakwah itu bertindak berkongsi tangkap layar hantaran yang dimuatnaik oleh Sakinah di laman Instagram.

Menurut Sakinah dia tidak menyangka PU Syed akan berkongsi serta membuat teguran secara terbuka terhadapnya memandangkan hantaran yang dibuat oleh pelakon itu telah ditetapkan sebagai mod peribadi (private). Susulan itu, Sakinah menegur kembali tindakan pendakwah berkenaan di ruangan komen hantaran tersebut.

“Abang acc (akaun) saya dah private (ditetapkan dalam mod peribadi) kenapa public (umumkan) benda yang diprivate (diperibadikan)? Macam masuk rumah saya bawa balik barang tv saya. Suka ya?” tegur Sakinah

Terdahulu, sebuah akhbar berkongsi perihal Sakinah yang memaklumkan dia terpaksa mendedahkan aurat atas faktor kerja. Namun, hantaran yang dimuatnaik Sakinah itu telah ditangkap layar semula oleh PU Syed yang menempelak kenyataannya.

Tegas PU Syed, dia telah beberapa kali menegur pelakon itu namun dia menyifatkan seperti tiada perubahan terhadapnya. Malah dia turut mempersoalkan kaedah Sakinah mencari rezeki waima mempunyai lebih banyak cara yang lebih baik dan halal di sisi agama.

“Kerap kali menegur hamba Allah ini, namun ternyata belum nampak tanda-tanda ingin berubah, terlalu banyak kaedah mencari rezeki yang halal dan diredhai serta diberkati kenapa cara ini yang kamu cari?

“Jika ternyata lumayan pendapatan dengan cara ini, ketahuilah ianya tiada keberkatan dan haram kerana memperoleh dari cara yang haram..

“Tak terdaya dah ahli keluarga nak menasihati kamu, maka jangan sampai Allah yang akan menasihati langsung dirimu. Allah melihat apa yang dilakukan oleh hamba-hambanNya, tak kira di negara mana kita berada

“Gunakanlah nikmati Allah yang ada pada kamu untuk mencari redhaNya dah bukan mencari kemurkaanNya. Ajak manusia untuk sihat dengan cara yang patuh syariah, bukan yang meruntuhkan syariat..malulah kepada Allah..jika semua ingin ditayangkan pada orang. Apa lagi yang tinggal untuk suamimu!” tegur PU Syed

Bagaimanapun, menerusi carian terkini Murai.my, hantaran tersebut telah pun dipadam oleh PU Syed.


“Pakai Baju La Woi””- Video Janna Nick ‘Mandi Buih’ Dikecam Netizen

Penyanyi dan pelakon, Janna Nick sekali lagi menjadi mangsa kecaman netizen selepas memuatnaik video untuk mempromosikan produk kecantikannya, White Fluffy.

Menerusi video yang dimuatnaik di Instagram, Janna dilihat berada di dalam tub mandi yang dipenuhi dengan buih yang menutupi seluruh tubuh badannya.

A post shared by Janna Nick (@jannanick)

Tinjauan Murai di ruangan komen penyanyi dan pelakon ini mendapati rata-rata netizen mengkritik dan menegur aksi Janna ituy ang dilihat tidak sesuai dilakukanya sebagai  individu beragama Islam.

“Dalam kubur boleh curah buih macam ni jugak ke”

“Tu sebab pentingnya cari pasangan yang beragama. Sama ada akan bawa kita ke jalan kebaikan atau ke jalan kemungkaran. Nauzubillah” tegur mereka

Malah, terdapat netizen yang berpendapat Janna seolah-olah mengalami simptom penyakit mental.

“Ni kira simptom sakit mental ke?” komen mereka lagi

Janna sebelum ini pernah dikecam netizen apabila memuatnaik foto duduk dalam keadaan mengangkang sambil memegang beg tangan berjenama mewah, Fendi. Rata-rata netizen mempersoalkan aksinya di hadapan kamera yang dilihat tidak senonoh.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


‘Itu Zakar Dia La’- Mesej Aaron Aziz Bersama Isteri Mencuit Hati Netizen

Pelakon verstail dan berbakat besar, Aaron Aziz memuatnaik mesej perbualan bersama isterinya di Instagram mengundang perhatian orang ramai di media sosial.

Menerusi mesej perbualan yang dikongsikan, isteri kepada pelakon kacak ini mahu pembantu mereka menghantar kucing peliharaan ke klinik haiwan kerana terlihat ada benda warna merah keluar masuk dari punggung kucing tersebut.

Aaron yang melihat kiriman mesej isterinya dalam mesej kumpulan terus memberitahu, bahawa benda yang dilihat oleh isterinya itu adalah zakar kucing tersebut. Aaron yang berasa lucu kerana hal tersebut memohon maaf kepada kucing mereka yang bernama Casper.

“Maaf Casper, ‘mummy’ kamu tak pernah nampak kucing punya ‘bird bird’ walaupun dah jadi kucing ‘mummy’ lebih dari 10 tahun. Kesian. Maafkan ‘mummy.” Tulisnya

Melihat perkongsian aktor tersebut membuatkan orang ramai berasa terhibur dan geli hati, masing-masing mula membanjiri ruangan komen dengan penuh gelak ketawa.

“Kesian @diyanahalik saya merasai dia hahaha”

“Adoi.. Ni lawak.. Guling-guling gelak ni taw bang…”

“Astaga, nak ketawa takut dosa” komen mereka

Nasib bagitahu tu ‘bird-bird’ kucing, kalau tak alamat memang Casper kena sunat nanti!


Nur Sajat Mengaku Lelaki Selepas Ditegur Netizen

Nama usahawan kosmetik sensasi, Nur Sajat kembali menjadi perbualan netizen di media sosial selepas membuat pendedahan yang menarik perhatian ramai.

Melalui posting di Instagram, Sajat dilihat mengenakan dres merah jambu yang menampakkan sebahagian kakinya. Seorang warganet yang dikenali sebagai @mr.zuhaidi19 kemudian tampil menegur tindakan Sajat bahawa dirinya tetap lelaki walaupun dirinya kelihatan cantik. Malah, dia turut berharap Sajat dapat menemui ‘jalan pulang’.

“Walapun nampak cantik lawa macam mana pun Jat, kamu tetap lelaki. Semoga kamu jumpa jalan pulang”- komen netizen

A post shared by Nur Sajat (@nursajatkamaruzzaman)

Sajat kemudian membalas komen tersebut dengan mengakui bahawa dirinya kini seorang lelaki yang menjadi idaman para lelaki lain.

“Lelaki macam i ini, ramai yang lelaki sekarang nak”- balas Sajat

Terdahulu, Murai My melaporkan Sajat tampil memberi penjelasan selepas tersebar khabar yang angin yang mendakwa dirinya sebagai individu berstatus muflis. Malah Sajat sempat berseloroh dengan menyifatkan dirinya masih tergolong sebagai ‘orang berada’ di Australia.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Antara 5 Filem Terbaik Lakonan Hebat Preity Zinta

Pelakon Bollywood terkenal, Preity Zinta baru sahaja menyambut ulang tahun kelahirannya yang ke-47 pada 31 Januari 2022 baru-baru ini. Dia juga telah membintangi banyak anugerah sejak penampilan sulungnya pada tahun 1998.

Antara beberapa filem terbaik lakonan Preity Zinta adalah filem Dil Se pada tahun 1998, diikuti dengan Soldier pada tahun yang sama. Preity Zinta bukan sahaja di kenali di Bollywood malahan juga terkenal di beberapa negara.

Berkat pencapaian lakonannya dalam Chori Chori Chupke Chupke (2001), Dil Chanta Hai (2001), Dil Hai Tumhaara (2002), dan Armaan (2003) dan banyak lagi, Preity Zinta telah menerima Anugerah Filmfare untuk Pelakon Wanita Terbaik bagi persembahan dalam filem Kal Ho Naa Ho (2003). Dia kemudian membawakan watak sebagai pelakon utama dalam dua filem Bollywood dengan kutipan tertinggi iaitu filem fiksyen sains Koi Mil Gaya (2003) dan drama romantik yang berjudul Veer-Zaara (2004).

Preity Zinta yang telah mendirikan rumahtangga bersama suaminya Gene Goodenough pada tahun 2016 dan pada 2021 mereka dikurniakan sepasang anak kembar melalui kaedah ibu tumpang.

Mari kita lihat beberapa filem terbaik Preity Zinta yang kita ringkaskan dari pelbagai sumber. Jom kita tengok!

Pada tahun 1998, Preity Zinta melakonkan watak dalam filem Dil Se. Terdapat beberapa selebriti terkenal yang juga turut menjayakan filem ini antaranya Monisha Koirala dan juga Shah Rukh Khan.

Walaupun hanya muncul selama kira-kira 20 minit, Preity Zinta melakonkan peranan sulungnya dengan baik dan meninggalkan kesan yang berkekalan dengan persembahannya yang sangat bertenaga. Maka tidak hairanlah dia memenangi Anugerah Filmfare untuk Debut Wanita Terbaik untuk filem tersebut.

Dil Chanta Hai adalah antara filem terbaik Preity Zinta yang telah ditayangkan pada tahun 2001. Cerita ini mengisahkan tentang tiga orang sahabat zaman kanak-kanak yang tidak dapat dipisahkan dan baru sahaja menamatkan pengajian di kolej. Masalah mulai timbul apabila mereka masing-masing jatuh cinta dan pendekatan mereka yang sangat berbeza terhadap perhubungan dan menimbulkan ketegangan.

Preity Zinta menerima banyak pujian kerana berjaya menghidupkan peranannya sebagai Shalini yang berambut kerinting dan gandingannya bersama Aamir Khan dan Akshaye Khanna sebagai watak utama.

Salah satu filemnya yang sangat menarik perhatian adalah filem yang berjudul Kal Ho Naa Ho. Preity Zinta membawakan watak sebagai Naina Catherine Kapur iaitu seorang gadis introvert berambut lurus dan berkaca mata. Kehidupannya berubah apabila dia bertemu dan jatuh cinta dengan Aman (Shah Rukh Khan). Namun, Aman ternyata mempunyai rahsia yang mengubah hidup mereka selama-lamanya. Sebaliknya, Rohit (Saif Ali Khan), kawan baik kepada Naina yang secara diam-diam juga mempunyai perasaan terhadapnya.

Preity Zinta berjaya meraih Anugerah Pelakon Wanita Terbaik Filmfare  hasil lakonannya dalam filem Kal Ho Naa Ho.

Chemistry Preity Zinta dengan pelakon Hrithik Roshan adalah jiwa filem sci-fi Koi Mil Gaya ini. kisah ini mengisahkan Rohit (Hrithik Roshan), seorang pemuda berkeperluan khas yang meneruskan tugas arwah bapanya untuk berkomunikasi dengan makhluk luar angkasa.

Preity Zinta yang melakonkan watak sebagai Nish iaitu kawan baik kepada Rohit telah menaruh hati kepadanya. Ia adalah filem Blockbuster kedua Preity Zinta selepas Kal Ho Na Ho pada tahun 2003.

Preity Zinta sekali lagi membuktikan kemahiran lakonannya sebagai salah seorang pelakon wanita terbaik Bollywood dalam filem Veer-Zaara.

Veer Zaara mengisahkan tentang perjalanan cinta seorang juruterbang Tentera Udara India yang bernama Veer Pratap Singh (Shah Rukh Khan)  dengan seorang gadis Pakistan bernama Zaara Hayaat Khan (Preity Zinta) yang terpisah selama 22 tahun. Membangkitkan isu cinta, perpisahan, keberanian dan pengorbanan, Veer Zaara adalah antara filem romantik yang paling digemari sepanjang zaman.

Itulah antara filem terbaik Preity Zinta yang wajib ditonton dan pastinya banyak lagi filem yang tidak kurang hebatnya kerana Preity Zinta adalah antara pelakon wanita terbaik Bollywood.

Rasanya masih belum terlambat untuk kami ucapkan Selamat Hari Lahir Preity Zinta!. Adakah anda salah seorang peminat Preity Zinta?

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Tidak Sihat? Iqbal Zulkefli ‘Lari’ Balik Dari Sidang Media Selepas Diumumkan Tersingkir

Menepati ramalan dan ‘kehendak’ netizen, usahawan sensasi Iqbal Zulkefli akhirnya diumumkan sebagai peserta pertama tersingkir dari program realiti Big Stage 2022 selepas mendapat markah yang terendah.

Seperti kebiasaan dalam mana-mana program secara langsung, sesi sidang media akan diadakan usai tamatnya program tersebut. Namun, kelibat Iqbal tidak muncul sehingga diberitahu oleh Pengurus Saluran Astro Ria, Norzeha Mohd Salleh bahawa pelantun Hujan itu terpaksa bergegas pulang kerana secara tiba-tiba mengalami masalah kesihatan.

“Saya baru diberitahu oleh pihak produksi selepas sesi penyingkiran tadi dia (Iqbal) terus dibawa pulang. Katanya, dia tak sihat dan mungkin akan terus ke klinik atau hospital untuk menjalani pemeriksaan lanjut ” ujar Norzeha ketika ditemui Murai.my

Dalam minggu kedua program realiti itu, Iqbal hanya mendapat markah sebanyak 9.2% dan dituruti  komen yang ‘pedas’ daripada juri tetap, Ajai. Selain mempunyai banyak kesalahan di dalam persembahannya, Ajai dengan tegas menyifatkan Iqbal tidak mempunyai kredibiliti dan bakat sebagai seorang penyanyi.

“Kamu tak berbakat dalam nyanyian. Bakat ini adalah pemberian… straight to the point. Walaupun berduit, tapi bakat tak boleh beli dengan duit. Allah yang kurniakan” tegur Ajai yang hanya memberikannya empat markah

Imbas kembali, selain Ajai,  Iqbal turut menerima markah rendah dari seorang lagi juri tetap, Dato Sri Siti Nurhaliza yang memberikannya sebanyak 20 peratus. Manakala, penyanyi Aina Abdul yang diundang sebagai juri juara pula hanya memberikan Iqbal 10 peratus.

Sejak diumumkan sebagai peserta yang ke-12 Big Stage 2022, Iqbal terus dikecam hebat oleh netizen sehingga ada yang memintanya untuk menarik diri dari program tersebut. Dengan penyingkiran Iqbal, 11 peserta lain yang akan mara ke minggu seterusnya adalah Aisha Retno, Alica Paujin, Tuah Adzmi, Lia Aziz, Yazmin Azi, Sofia Marieylla, Ajoi Zainal,Syafiq Abdillah, Megat Rahim dan Danial Chuer. Untuk info, Danial tidak dapat membuat persembahan pada minggu ini kerana mengalami demam panas.


Datuk Nicol David Terima Ijazah Kedoktoran, Datuk Lee Chong Wei & Dr. Amalina Titip Ucapan

Bekas ratu squash negara, Datuk Nicol Ann David dianugerahkan ijazah kedoktoran dari Universiti Heriot-Watt Malaysia. Berita gembira ini dikongsikan sendiri oleh bekas pemain lagenda ini, di akaun Instagram nya semalam.

Menerusi perkongsian beliau di media sosialnya, Datuk Dr Nicol mengatakan ia satu penghormatan menerima penganugerahan sedemikian atas jasa serta sumbangannya dalam dunia sukan dan juga sokongan positifnya dalam pendidikan.

“Sebuah penghormatan untuk menerima kedoktoran dari Universiti Heriot-Watt Malaysia atas sumbangan saya dalam sukan dan sokongan saya terhadap kesan positif pendidikan dalam kehidupan.

Saya sangat gembira menerima anugerah dari Tan Sri Dr Jemilah Mahmood yang amat saya kagumi. Terima kasih kepada provos Profesor Mushtak Al-Atabi” ujarnya

Melihat perkongsian di Instagram jaguh squash dunia tersebut, membuatkan orang ramai membanjiri ruangan komen posting dengan menitipkan ucapan tahniah kepada bekas atlet dunia tersebut seperti Datuk Lee Chong Wei, Dr Amalina dan warganet yang lain.

“@nicolsquash Tahniah Datuk Dr” komen Lee Chong Wei

“Tahniah Dr @nicolsquash Terima kasih menginspirasikan kami. Sangat bangga dengan anda” komen warganet

Tahniah dan syabas buat Datuk Dr Nicol Ann David kerana menerima ijazah kedoktoran atas sumbangannya dalam dunia sukan.


Tasha Manshahar & Anak Usia 3 Bulan Disahkan Positif COVID-19

Penyanyi Tasha Manshahar memberitahu bahawa dia dan anak keduanya, Mateen Rizqi yang berusia tiga bulan telah disahkan positif COVID-19.

Menerusi Insta Stories, Tasha memberitahu dirinya mula alami simptom secara berperingkat, bermula dengan sakit tekak sejak Ahad lalu diikuti dengan sakit sendi dan hidung tersumbat.

“Simptom i start Ahad lepastu dia macam berperingkat. Ahad-sakit tekak bawa ke Isnin. Selasa, tekak bertambah sakit. Sakit sampai telinga. Petang dia kurang tapi mai pening kepala. Nak dekat maghrib, datang sakit sendi pula. Seram sejuk rasa. Telan panadol selesai.

Rabu simptom yang semalam semua dah tak ada. Hidung tersumbat pula. Khamis, hidung terumbat dengan batuk. Suara pun dah mula serak sengau. Jumaat, batuk dengan hidung tersumbat tapi dah kurang. Sekali sekala kepala rasa berat.”- dedah Tasha

Tambahnya lagi, dia berasa syukur kerana anaknya itu berada dalam keadaan yang sihat dan tidak mengalami gejala yang teruk.

“Tapi nak cakap, walaupun result Mateen positive tadi, I syukur dia dalam keadaan yang sihat, takde symptom teruk.

Ada minta doktor and sorang kawan baca  result ct value I dengan Mateen. Both agree kelihatan seperti I yang dapat Covid daripada Mateen. Tapi tak kisahlah siapa dapat daripada siapa tapi yang penting sekarang KITA BERDUA DAH KENA KOBIT MATEEN!

Kita hadap la sama-sama ok. Tak tahu nak ketawa ke nak nangis.”- kongsi Tasha lagi

Sekadar info, Tasha berkahwin dengan penyanyi dan penyampai radio Zayan, Raqib Majid pada 8 September 2018 dan dikurniakan dua anak lelaki, Muammar Rafiqi,3, dan Mateen Rizqi, tiga bulan.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


5 Hadiah Hari Kekasih Yang Ideal Untuk Pasangan Anda!

14 Februari setiap tahun merupakan tarikh yang cukup bermakna buat mereka yang sedang hangat bercinta untuk meraikan hari kekasih atau lebih dikenali sebagai Hari Valentine.

Lazimnya, pada tarikh ini pasangan akan meraikan kekasih mereka dengan menikmati jamuan makan malam romantis dan saling bertukar hadiah. Dalam norma baharu ini, kami percaya rata-rata memilih untuk berada dan bekerja dari rumah bagi mencegah jangkitan wabak COVID-19.

Untuk itu, kami di Murai.my ingin senaraikan 5 hadiah yang ideal untuk pasangan anda sesuai dengan norma baharu kini!

Bekerja dan meluangkan banyak masa di rumah semestinya akan membuatkan diri kurang aktif dan mungkin lebih banyak memesan makanan di luar menerusi perkhidmatan penghantaran makanan. Namun, percaya atau tidak anda boleh kekal sihat dan berjimat denggna menggunakan Airfryer yang mempunyai kelebihan tersendiri terutamanya mengurangkan lemak tanpa menggunakan minyak!

Suka untuk kami syorkan Philips Airfryer XXL Smart yang mampu memasak keseluruhan ayam atau 2 beg kentang goreng sekali gus dalam satu masa. Mempunyai kapasiti 1.4 kilogram, Philips Airfryer XXL Smart turut dilengkapi dengan Twin TurboStar yang yang membantu dalam membuang lemak berlebihan dan menjadikan penggorengan udara sekata
lebih sihat dengan 90% kurang lemak.

Malah, reka bentuk ‘Starfish’di bahagian bawah pula membantu mengalirkan udara 360° di dalamnya sekaligus memasak makanan dengan lebih sekata. Lebih menarik, ia dilengkapi aplikasi Nutri-U yang memmbantu anda mengawal peranti ini di hujung jari selain dilengkapi resipi yang lazat

Jam adalah aksesori wajib dimiliki oleh setiap orang. Kepentingan yang sama seperti sebuah telefon bimbit, jam juga telah memainkan peranannya tersendiri tidak lagi terhad hanya untuk melihat masa atau tarikh. Jam digital pintar jenama Fossil sesuai untuk dihadiahkan buat kekasih anda.

Sengaja kami memilih edisi Black Silicone kerana ia boleh dipakai oleh lelaki atau perempuan. Jam pintar generasi keenam Fossil ini dilengkapi ciri-ciri teknologi canggih seperti mampu mengawal muzik, kalis air, pengesan aktiviti, Google Pay dan baterinya mampu bertahan lebih dari 24 jam.

Satu pelaburan yang bijak untuk menghargai kekasih anda apatah lagi dapat memastikan selamat dan berada dalam keadaan sihat. Philips Air Purifier 3000i series akan
memastikan udara dalaman kediaman mahupun ruang anda sentiasa bersih dengan hanya satu sentuhan butang.

Bukan sahaja dilengkapi dengan penderiaan pintar dan penulenan automatik, produk ini juga mampu mersihkan udara di dalam bilik bersaiz 20m2 dalam masa hanya kurang daripada 8 minit dan mampy meliputi saiz sehingga 135 m2. Sensor kualiti udara pintar pula akan
mengimbas udara dalaman secara berterusan 1000 kali sesaat untuk mengesan dan mengeluarkan
99.97% zarah sekecil 0.003 bahan pencemar udara seperti zarah ultrahalus, habuk, debunga, gas, bakteria dan virus.

Siapa cakap norma baharu ini membataskan aktiviti riadah? Dapatkan sebuah basikal untuk pasangan anda yang pasti akan menggembirakan mereka.Sejak kebelakangan ini, aktiviti berbasikal dilihat sudah menjadi trend namun tahukah anda basikal juga mempunyai jenis tertentu mengikut kesesuaian aktiviti?

Apa kata dapatkan folding bike untuk mereka? Bukan sahaja menarik malah basikat ini boleh dilipat dan mudah untuk dibawa ke mana-mana sahaja. Cukup ideal buat mereka yang mempunyai rumah yang bersaiz kecil kerana ia boleh disimpan dimana-mana ruang kecil! Harganya pula mengikut jenama tertentu dan sesuai untuk pelbagai lapisan umur dan jantina.

Akhir sekali, kami percaya dengan menghadiahkan Philips LatteGo 3200 Series buat pasangan anda pasti akan buatkan diri anda lebih dihargai. Philips LatteGo 3200 ini merupakan mesin espreso automatik sepenuhnya. Ingin espresso, kopi atau resipi berasaskan susu, mesin espreso ini akan memberikan hidangan dalam cawan dalam masa yang singkat.

Difahamkan, ia dilengkapi sistem LatteGo berkelajuan tinggi yang mampu menghasilkan
lapisan buih susu yang licin selain mempunyai paparan sentuhan intuitif untuk anda memilih dengan mudah kopi kegemaran yang diinginkan.

Untuk info, kesemua produk ini boleh dapatkan di mana-mana rangkaian platform jualan atas talian seperti Shopee, Lazada, Harvey Norman dan pautan jenama masing-masing.


“Udoh Udoh La Drama Bodoh Ko!”- Diva AA Persoal Ketiadaan Iqbal Ketika Sidang Media Big Stage 2022

Pengacara dan pelakon, Azwan Haji Ali atau lebih dikenali sebagai Diva AA tampil bersuara selepas usahawan sensasi Iqbal Zulkefli tidak menyertai sidang media yang diadakan setelah program itu selesai kerana masalah kesihatan.

Menerusi laman Twitter, Diva AA turut mempersoalkan Iqbal adakah dia benar-benar tidak sihat atau takut dikecam media sewaktu sidang media berlangsung.

“GELUPUHH MENCELANAK LARIKK? YA KERR TAK SIHAT OR KO TAKUT KENA KECAM DIRECT BY PRESS??-Soal Diva AA

Tambahnya lagi, Diva AA turut meminta Iqbal agar berhenti melakukan drama ‘bodoh’ dan mempunyai sifat malu dalam diri.

“MALU LA WEI! UDOH UDOH LA DRAMA BODOH KO! GTH PUII”-Diva AA

Murai My melaporkan ketiadaan Ahmad Iqbal di sesi sidang media yang diadakan selepas tamatnya program Big Stage 2022 adalah kerana dia terpaksa bergegas pulang disebabkan  secara tiba-tiba mengalami masalah kesihatan.

Iqbal juga diumumkan sebagai peserta pertama tersingkir dari Program realiti Big Stage 2022 yang hanya mendapat markah sebanyak 9.2% dan komen ‘pedas’ daripada juri tetap, Ajai yang menyifatkan Iqbal tidak mempunyai bakat sebagai seorang penyanyi.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


‘Lawak La Dato’- Video Pengarah Urusan Mydin Cari Telur Undang Rasa Lucu Netizen

Tular di media sosial milik pasaraya Mydin yang memuatnaik video Pengarah Urusan Mydin, Dato Wira Dr Haji Ameer Ali Mydin tarik perhatian orang ramai di media sosial.

Dalam video yang dimuat naik Instagram Mydin Malaysia, pemilik gedung pasaraya terbesar tanah air ini menunjukan reaksi mencari-cari telur ayam dengan berlatar belakangkan rak bahagian telur ayam yang kosong.

Video yang dimuat naik itu disertakan sekali kapsyen ringkas, yang memaklumkan kepada orang ramai bahawa pasaraya tersebut kehabisan stok telur ayam.

A post shared by MYDIN Malaysia (@mydinmalaysia)

“Pergi MYDIN nak beli telur, telur habis!”

Melihat video yang dikongsikan di akaun media sosial gedung pasaraya tersebut, ramai pengguna sosial media memberi komen rasa lucu melihat reaksi yang ditunjukan oleh pemilik gedung pasaraya tersebut.

“Rak belakang tu pun kosong haaa” komen mereka

Untuk rekod, ekoran bekalan telur ayam berkurangan membuatkan banyak pasaraya dan kedai runcit cepat kehabisan stok telur ayam dan terpaksa mengambil langkah mengehadkan pembelian telur ayam kepada pelanggan.


Erra Fazira Kongsi Pengalaman Berlakon Filem Seram

Nama Erra Fazira terus menjadi pilihan ramai pengarah dan produksi untuk terbabit dalam naskhah mereka.

Terbaru, primadona filem Melayu ini telah diberi mandat membawa watak utama dalam filem seram berjudul Rumah. Menurut Erra, pengalamannya sebagai seorang ibu tunggal kepada seorang anak perempuan membuatkannya bersetuju untuk menerima tawaran beraksi dalam filem tersebut. Malah, Erra akui wataknya di dalam Rumah begitu dekat dengan pengalaman hidup.

“Saya tertarik dengan apa yang mendiang beritahu dan gambarkan sementelah saya juga seorang ibu tunggal kepada seorang anak perempuan.

“Jadi sedikit sebanyak saya ada pengalaman yang berkait dengan jalan cerita filem ini,” kata Erra kepada Murai.my

Kongsi Erra lagi, dia tidak berdepan dengan sebarang masalah ketika bergandingan dengan Puteri Balqis kerana menganggap pelakon berkenaan seperti anaknya. Untuk rekod, ini bukan kali pertama kedua-dua figura ini digandingkan bersama.

“Sebagai pelakon kita berikan yang terbaik dan hasilnya ialah secara berpasukan. Saya puji muzik filem ini menarik.

“Mendiang pengarahnya juga seorang yang sangat berani memberi peluang kepada bakat baharu dalam filem arahan ya dan bagi saya ia satu hal yang positif,” katanya.

Mengenai penerimaan penonton terhadap filem lakonannya itu, Erra menyerahkan kepada mereka untuk menilai.

“Saya sangat positif apabila menerima tawaran dan bila hasilnya siap adalah sesuatu yang di luar kawalan,” katanya lagi

Filem Rumah arahan mendiang Kay bakal menemui penonton pada 24 Februari ini dan difahamkan sepanjang penggambaran produksi turut mengalami pelbagai kejadian mistik dan aneh. Rumah mengisahkan mengenai ibu tunggal dan anak perempuannya yang berdepan dengan pelbagai kejadian menakutkan setelah mendiami rumah baru mereka.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Insiden Kanak-Kanak Maut Makan Sisa Dari Tong Sampah, Harith Iskander Tampil Beri Ulasan

Pelakon, pelawak, dan pengacara Harith Iskander tampil bersuara mengenai insiden menyayat hati melibatkan dua orang kanak-kanak yang maut, selepas makan sisa makanan dari tong sampah di Langkawi, Kedah baru-baru ini.

Menerusi posting di Instagram, Harith akui berasa sangat sedih dan berang terhadap insiden yang berlaku dan tidak menolak tgerdapat sebahagian cerita tidak dilaporkan di media sehingga menyebabkan kematian terhadap dua kanak-kanak itu.

“Ini sangat sangat menyedihkan dan membuatkan saya marah. Ok, mungkin ada sebahagian cerita yang tidak dilaporkan-tetapi bukan itu masalahnya. Dua kanak-kanak telah mati.”- luah Harith

Di kesempatan itu, Harith turut menyeru kepada orang ramai agar menjadi masyarakat yang lebih baik untuk melindungi kanak-kanak.

“Kita perlu melakukan yang lebih baik dan menjadi lebih baik sebagai masyarakat untuk melindungi kanak, tidak kira apa sekalipun.”- pesannya

Dipetik dari laporan Astro Awani, dua beradik warga Myanmar maut selepas dipercayai memakan sisa makanan dari tong sampah di Kampung Baru Sungai Tepa dekat Bukit Malut, Langkawi pada 13 Februari (semalam).

Ketua Polis Daerah Langkawi, ACP Shariman Ashari berkata polis menerima laporan berhubung kematian dua kanak-kanak lelaki dikenali sebagai Nizambudin Jamaludin,4, dan Ngei, 2, kira-kira 6.15 petang.

“Siasatan awal mendapati, pada 5.30 petang (13 Februari) bapa mangsa yang berumur 36 tahun ternampak dua anaknya berada di kawasan tong sampah dalam keadaan terhuyung-hayang sebelum mengangkat kedua-dua mangsa ke rumah jiran berdekatan”-Ketua Polis Daerah Langkawi


“Insyallah Boleh” – Puteri Balqis Sedia Berlakon Bersama Mia Sara

Pelakon remaja berbakat besar, Puteri Balqis tidak mempunyai masalah untuk bergandingan bersama Mia Sara biarpun terpalit dengan kontroversi perselisihan faham diantara mereka baru-baru ini.

Menurut Balqis yang mesra disapa sebagai Aqish, dia enggan menoleh ke belakang terutamanya berkaitan isu tersebut. Malah, Balqis sekali lagi memohon maaf maaf atas kenyataannya terhadap Mia.

“Saya dah minta maaf dan bagi saya tidak perlu lagi ulas apa-apa sebab segalanya sudah diluahkan di Instagram saya dan saya minta maaf sekali lagi jika saya cakap semua perkara itu. Saya kembali seperti kehidupan normal sebelum ini dan enggan mencampuri lagi perihal tersebut.

“Insyallah, boleh sahaja kalau saya digandingkan bersama Mia” kata Balqis kepada Murai.my

Balqis berkata demikian ketika ditanya mengenai keinginan pengarah terkenal, Datuk Ayu Puteh yang ingin mengandingkan pelakon itu bersama Mia menerusi sebuah drama arahannya kelak. Bagaimanapun, menurut pemenang pelakon Wanita Terbaik (Drama) Anugerah Televisyen Asia 2014 itu, dia tidak mengetahui akan hasrat Ayu dan akui terkejut mengenainya.

“Saya tidak tahu atau dihubungi mengenainya itu sebab kalau ikutkan macam dah lama juga projek tersebut” kata Balqis lagi

Balqis ditemui di tayangan perdana dan sidang media filem Rumah di MBO Atria Shopping Mall di sini pada petang Isnin. Bercakap mengenai pembabitannya di dalam filem seram tersebut, Balqis bersyukur kerana tidak mengalami sebarang pengalaman mistik. Namun, sebagai pelakon, Balqis akui tidak lari daripada berasa penat apatah lagi wataknya banyak bermain dengan emosi.

“Tak ada pengalaman mistik cuma penat sahaja sebab banyak menggunakan tenaga seperti perlu menjerit dan berlari malah penggambaran pula habis dalam jam 3 pagi” katanya

Selain Balqis, filem Rumah yang akan menemui penonton pada 24 Februari depan turut dibintangi primadona filem Melayu, Erra Fazira dan Mak Jah.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


“Saya Cukup Anti Lelaki Berfikiran Kolot”-Dr Say Komen ‘Tweet’ Isteri Harus Berhias Di Rumah Untuk Suami

Personaliti televisyen, Dr Say Shazril tampil memberikan ulasan mengenai tweet seorang warganet di Twitter yang berpendapat isteri seharusnya berhias untuk suami.

Menerusi posting di Instagram, Dr Say memberitahu bahawa dia sangat tidak sukakan lelaki yang berfikiran kolot seperti warganet tersebut dan berpendapat warganet itu masih belum berkahwin kerana memberikan tweet sebegitu.

“Tergerak hati nak buka topik ni sebab again saya cukup anti lelaki berfikiran kolot macam gambar kedua. 1st and foremost saya rasa penulis twitter ni tak kahwin lagi & kalau dah kahwin, saya kasihan dengan isterinya.”-Dr Say

Dr Say turut memberitahu bahawa dia pernah terfikir dahulu mengapa isterinya berhias sewaktu keluar dari rumah. Namun, dia berpendapat jika isteri berhias untuk ke pejabat itu melambangkan betapa bagusnya si suami menjaga isteri dari segi pakaian dan penampilan.

“Awal-awal dulu saya pun pernah terfikir ‘kenapa bini aku keluar cantik-cantik sangat, pakai mekap perfume bagai’ tapi bila fikir balik AN EXCELLENT WIFE IS THE CROWN OF HER HUSBAND.

Maksudnya kalau bini kita berhias elok-elok tidakkah dia melambangkan betapa bagusnya kita sebagai suami menjaga dia dari segi pakaian & penampilannya? Kalau isteri selebet selenga semongeh tak ke kita sebagai suami rasa malu?”-Dr Say

Tambahnya lagi, Dr Say memberitahu  dia sentiasa mengingatkan isterinya untuk sentiasa membersihkan muka selepas pulang dari rumah dan berpendapat para suami tidak akan dapat menandingi kerajinan isteri dari melakukan kerja rumah.

“Nak cakap pasal isteri berhias kat rumah, logik akalnya bang nak ke bini makeup tebal berinci-inci dalam rumah tu? Tiap-tiap kali balik dari keluar rumah saya ytang ingatkan bini untuk cuci muka dia sebab saya pun geli kalau dia sayang saya dengan mekap lipstick bagai tu.

Lagipun rajin mana pun kita sebagai suami , kita takkan dapat menandingi kerajinan bini kita dari mengemas rumah, jaga anak, masak untuk sekeluarga, pulak tu dia kerja macam kita. Bagilahh depa pakai selesa-selesa kat rumah tu sebab bila depa selesa mesti kehidupan kita sebagai suami pun selesa”-Dr Say

A post shared by Dr Shazril Shaharuddin (@say_shazril)


“Apa Dosanya Dilahirkan OKU Pekak”- Netizen Kecewa Tidak Diterima Kerja Di Sebuah Kafe Kopi Terkenal

Sudah memasuki bulan kedua bagi tahun 2022, sangat menyedihkan apabila masih berlaku diskiminasi terhadap Orang Kurang Upaya (OKU). Pendedahan ini dilakukan oleh seorang netizen di Twitter yang mahu memohon kerja separuh masa (part time) di sebuah kafe kopi jenama tempatan yang dikenali ramai.

Menerusi laman Twitter, netizen ini memberitahu bahawa pengambilan pekerjaan itu ditutup selepas memberitahu bahawa dia mempunyai masalah pekak walau mempunyai pengalaman bekerja sebagai barista di sebuah kedai kopi berjenama terkenal di seluruh dunia.

Pihak jenama kopi tempatan berkenaan tampil memohon maaf terhadap warganet tersebut dan mengambil serius terhadap sebarang bentuk diskriminasi dalam proses pengambilan pekerja.

“Kami dengan ikhlas memohon maaf atas cara komunikasi yang kurang baik yang telah menyebabkan salam faham yang tidak diingini ini.

Kami mengambil serius perkara ini kerana kami tidak bertolak ansur dengan sebarang bentuk diskriminasi dalam proses pengambilan pekerja kami”

Diskriminasi terhadap OKU yang dilakukan oleh sebuah kafe kopi berjenama terkenal mendapat pelbagai reaksi netizen, malah ada yang mahu memboikot jenama kopi tempatan itu.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


“Lupa Bawak Seluar Eh?”- Pakaian Mandi Puteri Aishah Dikecam Netizen

Pelakon, Puteri Aishah mendapat kecaman hebat daripada netizen selepas memuatnaik foto percutiannya yang dikatakan terlalu seksi.

Menerusi foto yang dimuatnaik di Instagram, Puteri Aishah dilihat mengenakan baju mandi paras paha dan dipadankan dengan selendang nipis yang diikat di bahagian pinggang.

A post shared by Ms. Puteri Aishah (@puteriaishahofficial)

Ruangan komen di posting pelakon jelita ini rata-rata netizen terkejut dengan pemakaian pelakon itu malah ada yang turut menasihati Puteri Aishah agar lebih mengambil berat akan pemilihan pakaian yang sesuai lebih-lebih lagi apabila dia sedang bercuti di sebuah kawasan kampung.

Walaubagaimanapun, sehingga kini, Puteri Aishah masih belum memberikan sebarang maklum balas walaupun ruangan komen di posting nya dipenuhi dengan kecaman kepadanya.


[VIDEO] Lucu! Erra Fazira Ketawa Besar Bila Ditanya Adegan Rogol Dalam Filem RUMAH

Baru-baru ini Murai MY berkesempatan bertemu dengan primadona filem Melayu, Erra Fazira ketika sidang akhbar dan tayangan perdana filem Rumah. Filem seram ini dibintangi Erra Fazira dan Puteri Balqis, dan kedua-duanya akan hadir pada majlis tersebut. Ketika bersama media, Erra sempat menjawab soalan dari wartawan mengenai adegan rogol dalam filem tersebut.

Filem Rumah arahan mendiang Kay bakal menemui penonton pada 24 Februari ini dan difahamkan sepanjang penggambaran produksi turut mengalami pelbagai kejadian mistik dan aneh. Rumah mengisahkan mengenai ibu tunggal dan anak perempuannya yang berdepan dengan pelbagai kejadian menakutkan setelah mendiami rumah baru mereka.